text:
A tarda 6 ora mas o menos pa suministra coriente 100 porciento atrobe
ORANJESTAD (AAN)— Ayera, diabierna dia 11 di mei alrededor di 9:35 or mainta a surgi un interupcion den produccion di coriente na WEB. Esaki a conduci na un blackout cu consecuencia cu ful Aruba a keda sin coriente y tambe e presion di awa a keda afecta.
Investigacion preliminar ta mustra cu a surgi un storing di turbina 6 cu tabata controla frecuencia na WEB. En total a tarda ± 6 ora pa yega 100% di suministracion di coriente, aunke varios bario a haya coriente dentro di un ora y mey caba.
Despues di un storing ta cuminsa ehecucion di un investigacion preliminar pa haya sa unda e fayo a tuma lugar y despues ta bay over na isola y of coregi e problema. Unabes cu isola e problema e segundo paso ta pa cuminsa inicia poco poco e suministracion di coriente internamente y despues na Elmar.
E proceso despues di un blackout ta tuma su tempo y mester wordo trata cu hopi cautela pa preveni mas disturbio. Ta cuminsa cu e generador di emergencia y sigui cu e motornan Recips cu ta bay relativamente lihe. Asina cu logra esakinan den servicio ta cuminsa suministra coriente na Elmar.
Pa loke ta e boilernan y turbina e proceso ta mas complica y ta tuma mas tempo pa logra stabilisa nan operacion. Unabes den operacion stabiel di e boilernan ta cuminsa pone turbinanan den servicio pa asina por sigui suminsitra coriente na Elmar. Pa mas o menos 3:45 or atardi Aruba completo a keda suminstra cu coriente bek.
Na momento di un interupcion di coriente of awa, comunidad ta exigi informacion al instante di kico a pasa y principalmente cuanto ta bay dura pa e situacion normalisa.
Aunke pa WEB e prioridad e momento ey ta pa reestablece e situacion di suministro, pa medio di su pagina di Facebook, WEB a mantene comunidad informa di e progreso di recuperacion di coriente. Entretanto e situacion na WEB ta stabil atrobe.
WEB ta disculpa pa e inconveniencia causa y ta gradici pueblo pa su comprension.
Alabes WEB ta gradici tecniconan di WEB y ELMAR pa e bon cooperacion durante e blackout. Pa medio di updates riba WEB su pagina di Facebook, WEB a mantene pueblo informa di e progreso y e tempo di espera pa recupera coriente.
Indicacion preliminar ta mustra cu e storing a origina den central di WEB na turbina 6 cu na e momento ey tabata controla e frecuencia.


c: text/html

text:
Hende no ta consciente of ta kere cu e no por pasa cu nan. Esaki ta e situacion cu tin na Aruba na Aruba cu ta haci cu hopi joyriding of ladronicia di auto ta tuma luga cu por a wordo evita. Autonan mas horta ultimo tempo ta mustra di ta Kia y Hyundai.
Den un entrevista cu Bon Dia Aruba a tene cu John Larmonie di e departamento di polis Prevencion di Crimen, el a indica cu hopi auto ta para riba caya, sin proteccion y mayoria cu wordo horta no tin alarma, no tin lock pa stuurwiel of ningun otro medida di siguridad. “Hende ta gewoon yega para e auto tin biaha ni gelock y bay paden.”
Segun Sr. Larmonie el a mira cu varios biaha ora cu polis ta tumando e aangifte, hende ta confesa cu e auto tabata gewoon habri, yabi aden, cendi etc. Cu esaki e ta ilustra con malo Aruba ta riba e tereno di prevencion di crimen. “Door cu Aruba, compara cu otro paisnan ta mas trankil, hendenan ta pensa cu nan no tin cu haci nada y esaki no ta funciona. P’esey ta asina facil pa ladronnan bay cu auto.”
Promocion concepto prevencion
Si pone 4 patruya di polis den cada districto cual ta un extremo y hasta imposibel na Aruba segun Sr. Larmonie, nan no por ta tur caminda pareu pasobra nan tin cu circula. Kiermen si un auto di patruya pasa dilanti di bo cas cada 2 ora mes cual ta hopi, memey di e dos oranan ey, ken ta bay cuida bo auto. Tur polis rond mundo ta promove prevencion di crimen, yuda e hendenan den bario pa uni y bin cu ‘neighbourhood watch’, promove pa pone alarma riba bo auto, si ta posibel traha luga pe den cura, lock bo auto, percura cu tin luz den cura, cacho etc. Cachonan den cura ta hopi efectivo pa prevencion di crimen, algo cu segun Sr. Larmonie hopi hende ta uza na Aruba y nan ta bisa cu hende no ta horta cerca nan mes.
Antes hopi auto Tercel y Sentra tabata wordo horta, awendia ta hopi Kia y Hyundai cual mas tanto ta wordo horta. Pero pa loke ta joyriding si no ta importa.
Diferencia horta auto y joyriding
Joyriding ta ora cu nan ta uza e auto djis pa transport, kiermen nan ta kibra drenta den dje, start e, yega nan destinacion y baha for di e auto bay lag’e. “Si nan haya algo valioso porta nan ta coy e, pero joyriding ta ora cu nan ta ‘fia’ e auto.”
E ladronicia di auto ta ora cu nan ta bay cu e auto cu e intencion pa bo no hay’e bek. Kiermen sea nan ta desmantel’e pa piesa cu nan ta bende. Nan sa spuit e , cambia esey di color pa core rond cu ne entre otro.
Joyriding ta menos castigabel y ta algo cu varios mucha jong ta haci. Cierto criminalnan tambe ta haci’e den pura pa yega un caminda. Pero ladronicia ta pisa mas hopi. Aki na Aruba e ladronicia di auto ta mustra di ta mas hopi (cifranan no ta obtenibel ainda pa bisa exacto). “Tin un tercer categoria tambe cual ta inbraak. Sea nan ta forsa e porta drenta den e auto of kibra den e glas pa nan drenta den dje pa nan horta. Eynan nan no ta bay cu e auto. Locual cu ta pasa na Aruba ta cu hopi hende ta laga cosnan di balor den auto na bista”. Esaki ta e realidad di locual cu ta tuma luga. E ta consciente di e peliger cu tin rond no t’ey ainda na Aruba.
Motiva hende pa tuma accion
Bo por duna tip na cantidad, pero si bo no motiva un persona pa e scucha y bay di acuerdo pa haci’e, e ora e tip ta pornada. Locual cu Sr. Larmonie a splica cu e ta haci ta puntra e personanan cuanto nan a paga pa e auto, si bo a paga asina tanto, dicon no uza un par di 100 florin pa busca un alarma sofistica cu GPS y tur cos na dje. Hende ta haya esey hopi placa, pero si compara esey cu e balor di bo auto e ta hopi? E ora nan ta cuminsa pens’e y nan ta bisa no. “Ya bo a haci un sacrificio pa cumpra auto, mayoria di nos ta fia placa di banco, paga interes, traha añanan largo, side job, overtime etc. pa paga auto, pues e alarma ta un tiki esfuerso extra.”
“Mester corda cu ora algo pasa cu e auto bo mester keda paga banco tambe. Bo por hay’e hente bek, kibra, faltando piesa pero kima tambe. P’esey mester proteha e auto, pero cu un alarma bo ta drumi trankil. Lanta mainta y haya e sorpresa cu bo auto no t’ey ta un trauma, pero por evita esaki.”
Comunidad ta coopera cu polis
Terminando Sr. Larmonie a bisa cu actualmente ta hayando e autonan basta lihe bek pasobra ciudadanonan ta coopera. “Awendia hende ta yama polis hopi lihe, manera cu nan mira un auto straño den bario nan ta yama. Aruba casi un tin mondi mas, tur caminda tin cas, antes un auto por keda perdi 1 pa 2 luna mes. Social media tambe ta yuda hopi den esaki unda cu hopi amigonan ta yuda busca y autonan ta wordo haya basta lihe bek, pero lamentablemente e daño ta haci caba.”

robotstxt: allowed

filter: keep


text:
Hei boluntario un kordial saludo, yessssssssss DANKI pa skohé nos!!!!
Nos di Joan Maurits Basis School ta invitábo pa bin yuda nos kaba ku e soño di fèrf nos skol. Ademas nos ta pidi abo ku por yuda nos, pa nos por traha e nòmber di nos skol, ya asina nos tin algu pa identifiká nos skol. Nos skol su bachi nobo no ta klá. E kosedó a laga nos na kaya.
Pero e felisidat den kara di nos alumnonan ora nan a mira ku nos skol a haña un BIG CHANGE ta pone ku nos no por laga nos skol asina.
A yega e momento pa kaba e trabou. Nos ta pidi bo pa bin duna nos un man pa nos por logra kaba fèrf hinter nos skol. Nos falta e bentananan, nos bañonan, algun muraya, e parti dilanti ku tabata huza ántes komo entrada ku ta un muraya basta haltu, algun porta etc.
Si bo ta un grupo di boluntario òf organisashon entusiasmá ku hooopi ánimo i motivashon pa traha duru den un dushi ambiente pa nos kaba e trabou. Nos skol mester di bo.
Duna nos skol 1 man i gana nos turrrrr su kurason!!
Boluntario i organisashon inskribí ku entusiasmo pero no laga nos na kaya dia di e aktividat. Esei ta trese stagnashon den nos trabounan. Ta 1 dia so nos tin pa kaba e trabou. Nos ta superrrr kontentu ku bo a skohé nos. DANKI di antemano!!


text:
Famianan a probecha pa pasa un rato ameno
ORANJESTAD (AAN): Un publico grandi a atende na e famoso “Food Festival” organiza pa Renaissance Marketplace diasabra ultimo.
E biaha aki atrobe e restaurantnan den Renaissance Marketplace tabata cla pa cumpli cu e demanda di un y tur mientras cu por a disfruta tambe di e gran variedad di musica cu a worde presenta.
Pa haci e anochi aki uno mas ameno e tiendanan a keda habri te cu oranan laat di anochi cu articulonan na bon prijs, mientras cu musica tabata na encargo di Accoustic Soul , Privé y tambe Tsunami. Pa e muchanan tabatin e acostumbrado “Kids Corner” cu Pop-Corn, Cotton Candy completamente gratis Face Painting y blaas y loque tabata un exito sigur tabata e Wall painting unda cu e muchanan a mustra hopi talento, y nos no por keda sin menciona e Dino Jumps cu a zorg pa e muchanan pasa un rato hopi leuk mientras cu e mayornan tabata disfrutando di e anochi. Renaissance Marketplace su festival di cuminda di berdad ta un tradicion cu famianan no ta perde.


text:
ORANJESTAD (AAN)–Dos atracador cu cara tapa y cu arma di candela a drenta video one na Santa Cruz ayera anochi y bay cu e placa di venta di e dia cu hopi hende ta bin entrega DVD despues di fin di siman,. polis cu a yega un rato despues a haya e empleada na estado bon spanta.
E atracadornan a pasa man a yabi di auto di e trahador y poco despues polis a haya e auto, un lancer cora A2790 dilanti Indian Rock Garden.
Eynan otro auto lo tabata warda riba e atracadornan. E atracadornan tabata bisti na preto y cu capuchon preto , manera e racha di ultimo simannan.
Na Brasil ayera anochi algo pasa di 11 or tambe 3 atracador a drenta Greenhouse Restaurant cu machete y arma di candela na man.
Bao di menaza nan a exigi placa y baha na awa. Tur esnan den e restaurant a pasa susto grandi tambe y polis hunto cu Atraco Team ta investigando.


text:
ORANJESTAD (AAN): Diabierna mainta un grupo di Venezolano y un Colombiano a presenta dilanti Hues relaciona cu e caso di asalto arma na Estrella. E caso tabata pro forma, esta cu no a trata e caso. Fiscal a bisa cu tin mas caso di asalto y cu en total no ta e cinco sospechosonan aki so sino tin otro cinco mas. A pospone e caso pa September 2017.
Asalto arma na Estrella: E sospechosonan cu a presenta ayera mainta den Corte ta: e Venezolanonan, E.J.G., H.J.B., O.T.C., E.J.C.A. y e Colombiano R.R.V.
Ta asina cu e sospechoso E.J.G. a nenga di bay Corte. El a keda na KIA.
POSPONE CASO:
Fiscal a bisa Hues cu den e caso di asalto arma na Estrella cu a sosode e aña aki na Januari, tur cos ta mustra cu E.J.G. a prepara e asalto arma y tabatin arma. Fiscal a bisa cu tin mas casonan di asaltonan cu ainda mester keda investiga. Pesey e caso ta pro forma. Tin un otro caso di asalto caminda tin cinco otro sospechoso mas cu ta envolvi. El a propone pa dia 8 September 2017 trata tur e caso di e 10 sospechosonan hunto. Hues a bay di acuerdo y a pospone e caso pa dia 8 di September 2017.


text:
ORANJESTAD (AAN): Na Aruba ta increible cu tin hende ta purba promove esclavitud moderno. Diamars atardi empleadonan di Warda nos Costa, esnan di Departamento di Labor y DIMAS a presenta na Plam Beach unda doñonan di Kong Fui ta trahando un mega edificio.
Pa hopi tempo a tende cu ta puro chines tin trahando eynan. Te hasta tin un local cu tabata traha riba e crane cu a ser kita for di trabao y a bay corte parce y a gana su caso tambe pero te awe e chines no a page su placa.
Loke cu DIARIO a mira ayera no ta forma di biba pa un ser humano. Esnan cu ta hefe na Departamento di Labor parce a firma pa e chinesnan aki bin traha na Aruba.
Según e doño di Kong Fui ta e 14 chinesnan mes kier biba asina. Asina mes Palm Beach no ta e adres unda cu a firma pa nan. E chines kiermen cu ta na Mei Veld nan ta registra pero mirando cu nan ta mas cerca di trabao eynan a pone cu nan ta prefera keda biba eynan.
Di ningun forma por comunica cu e chinesnan aki. E pregunta ta si nan tin salario mes. Ora cu a yega na e adres a tuma nota cu den un baki di pickup tabata tin tres wea cu cuminda. Esaki ta loke e chines a trece pa e trahadornan cu ta trahando su mega edificio.
E chines di Kong Fui a splica tambe cu ta un contrato e tin cu un compania chines unda el a order tur su material y hero y e mesun compania a manda e chinesnan pa bin arma tur cos na Palm Beach.
Pabao di e edificio den construccion tin un cas cual tur 14 chines ta bibando. E lugar no tin un lugar drechi pa baña. E wc ta hopi sushi, no tin plafond, no tin douche, no tin tegel den e lugar, cama traha di palo con cu ta, waya peligroso ta core tur caminda y asina por sigui menciona.
Pafor e chinesnan ta come riba algun palet cu tin. Tin varios caha di juice tin tambe cual tur juice a expire desde Maart caba. Despues cu Warda nos Costa, Departamento di Labor y DIMAS a mira tur loke tabata tin na e cas y e forma di biba di e chinesnan nan a continua.
Awor ta spera cu un instancia cu si tin mas autoridad por atende cu e forma inhumano aki di biba. Na Aruba esaki no ta aceptable. Aruba mes por mira con ta promove esclavitud moderno.


text:
ORANJESTAD (AAN): Sindicato IOWUA ta reuni cu gobierno 1 bes pa luna, pero na momento cu tin algo di biaha ta yama nan pasobra no por wanta 1 luna. Manera e situacion di e 156 empleadonan, e mensahe riba internet, Boy Anthony, presidente di IOWUA, ta tuma contacto cu gobierno. Tur cos ta depende di e problema.
El a bisa cu un multi nacional gusta sinta su so cu gobierno y cu empleadonan, pero IOWUA ta haya cu den nan problema, nan mester sinta na mesa cu gobierno y Citgo. E sindicato kier sa kico ta pasando, dicon Merca si a haya y esunnan di aki no. Tambe dicon a priminti den e negociacion cu CAO y nada, pasobra no ta cumpli ora mester. Mester yega na un acuerdo prome cu e trabounan cuminsa. IOWUA ta wardando riba un reunion e siman aki cu gobierno y despues cu Citgo, pa asina por kita esey for di man pa ta riba mesun caminda.
Den punto di agenda ta poni e parti di cumplimento di pago cu contratista. A bisa e sindicato cu nan ta cumpliendo, tambe a papia cu RdA pa mira si nan ta cumpli cu loke nan a firma. Anthony ta den contacto cu minister di labor pa check tur cos pasobra nan ta bisa e sindicato algo y despues ta bisa gobierno otro cos. Si tur tres partido ta sinta na mesa, e sindicato por duna informacion. E siguiente stap ta pa sinta cu Citgo pa mustra e puntonan di mal contento, e idea ta pa yega na un dialogo pasobra na e momentonan aki pa pone un paro no ta ideal.
Aworaki ta tende di PDVSA, embargo, ta tende 21 compania di rey pero no por perde speransa. Nan a pidi permiso pa 60 operator mas, esaki ta nifica cu mester duna nan un chens. Pero si Citgo sigui asina aki e luga lo bay mas atras. Anthony no ta ansioso cu nan pasobra mester bay mas lihe unda ta combina fase 2 y 3, inspecciona y cuminsa tuma hende, cuminsa mira movecion, mira ken por drenta awo. A yama hopi hende y no necesariamente pone nan como operator pero por pone nan otro caminda, despues nan ta bay over. Tin no ta bin si nan no tin e siguridad di trabou y Anthony tin duda unda nan ta para.
IOWUA kier sa con nan ta para y p’esey ta pidiendo e reunion cu gobierno y Citgo. E sindicato kier pa tin mas transparencia. E forma con nan ta traha tin Anthony den duda, pasobra nunca nan a traha asina cu Valero, Coastal ni El Paso.


text:
Cultura ta importante pa Aruba Bank y p’esey semper nan t’ey pa sostene. Un biaha mas ta aporta na cultura y e biaha aki sosteniendo Quality Brassband durante e periodo aki di carnaval 65.
Quality Brassband ta un grupo di brassband forma pa hobennan masha disciplina, den un esfuerso pa sigui promove y desaroya musica asambeho. Sosteniendo Quality Brassband ta traduci den sigui engrandece nos musica, nos cultura.
E grupo di brassband ta guia y siña hobennan e forma corecto pa crea musica, pero tambe con pa lesa letranan di musica. Un total di 20 hoben ta ricibiendo guia pa ta miho den e genero di musica aki. No solamente ta siñando hobennan, pero muchanan entre 5 pa 10 aña tambe ta ricibiendo e guia necesario.
Aruba Bank ta contento y orguyoso di por yuda Quality Brassband realisa musica cu hobennan, pero tambe pa sigui engrandece nos cultura.


text:
Hulanda: Riba e payslip di Januari otro aña lo ripara un aumento di 1 te cu 2,5% mas salario Netto compara cu payslip di December 2018. E aumento lo ta menos cu a spera riba Prinsjesdag segun Minister Koolmees pero asina mes hopi empleado na Hulanda lo ripara un aumento.
Esnan cu ta traha lo paga menos inkomstenbelasting mientras tanto cu heffingskorting y arbeidskorting lo subi. Esnan cu tin un entrada entre 35.000 y 70.000 euro pa aña lo profita di e cambio nan. Segun Minister Koolmees hende nan cu ta cobra un uitkering y cu tin pension tambe lo ripara un aumento.


text:
Ta bon conoci cu hobennan di 16 17 aña ta cuminsa core auto y hopi biaha esaki ta cu consentimento di nan mayornan, pero no mester lubida cu na Aruba e edad pa saca rijbewijs te ainda ta 18 aña. For di e momento cu un hoben haci 18 aña, e ora ey e mag di cuminsa haya les di core auto y por aplica pa e procedura di bai pasa rijbewijs. Tin hopi bruhacion pasobra tin hendenan cu ta bini for di Merca cu vakantie cu tin rijbewijs for di 16 aña caba pero den nos leynan ta para bon cla y raspa cu un persona di exterior mester tin un rijbewijs valido pero tambe e mester tin e edad di 18 aña. Pues ta mas cu duidelijk cu e persona tin un rijbewijs valido pero e no tin e edad di 18 aña e no por maneha auto na Aruba. Pasobra na Hulanda tambe a cuminza aworaki cu hendenan por pasa nan rijbewijs cu 17 aña pero si nan mester registra cu kende nan ta core den auto te ora nan jega e edad di 18 aña, dus nan no por core nan so. Pa causalidad un siman patras a presenta un hoben pa cambia su rijbewijs y el a wordo nenga pasobra e no tin e edad di 18 aña. Dus na Aruba keto bai ainda ta 18 aña pa e procedura cuminsa ya pa tuma les tambe y si e persona bini di exterior mes y e persona no tin 18 aña of mas, e no por core auto legalmente riba nos isla.
Ora un persona tin e edad di 18 aña e por bin aplica y e mester tin nan ID valid, e uitreksel di Censo di 5 Florin y e papel di dokter. Y akinan Sr. Alex Pietersz kier ta bastante duidelijk cu e papel di dokter aki mester ta valido na momento cu e persona ta bin saca su rijbewijs. Tabatin casonan den pasado cu ora e persona a bai pa saca su rijbewijs, e papel di dokter a caduca y esey ta haci e situacion fastioso.
Na Aruba bo mester tin 18 aña pa saca rijbewijs y no mas jong
Ta bon conoci cu hobennan di 16 17 aña ta cuminsa core auto y hopi biaha esaki ta cu consentimento di nan mayornan, pero no mester lubida cu na Aruba e edad pa saca rijbewijs te ainda ta 18 aña. For di e momento cu un hoben haci 18 aña, e ora ey e mag di cuminsa haya les di core auto y por aplica pa e procedura di bai pasa rijbewijs. Tin hopi bruhacion pasobra tin hendenan cu ta bini for di Merca cu vakantie cu tin rijbewijs for di 16 aña caba pero den nos leynan ta para bon cla y raspa cu un persona di exterior mester tin un rijbewijs valido pero tambe e mester tin e edad di 18 aña. Pues ta mas cu duidelijk cu e persona tin un rijbewijs valido pero e no tin e edad di 18 aña e no por maneha auto na Aruba. Pasobra na Hulanda tambe a cuminza aworaki cu hendenan por pasa nan rijbewijs cu 17 aña pero si nan mester registra cu kende nan ta core den auto te ora nan jega e edad di 18 aña, dus nan no por core nan so. Pa causalidad un siman patras a presenta un hoben pa cambia su rijbewijs y el a wordo nenga pasobra e no tin e edad di 18 aña. Dus na Aruba keto bai ainda ta 18 aña pa e procedura cuminsa ya pa tuma les tambe y si e persona bini di exterior mes y e persona no tin 18 aña of mas, e no por core auto legalmente riba nos isla.


text:
ORANJESTAD (AAN) : Fundacion Lotto pa Deporte a organiza un evento di reconocemento na e 3 atletanan cu a logra medaya na e 2 Juegos Suramericanos de la Juventud 2017 na Santiago, Chile. E anochi aki e atletanan Keeley Maduro, Chiara y Sophia Petrocchi hunto cu nan mayornan a yega hunto cu FLpD, ASU y representantenan di algun federacion, na The West Deck pa asina celebra e logronan maximo.
Director di St. Fundacion Lotto pa Deporte, mr. Di-Stefano Wernet RA tabata contento di a organiza e encuentro na honor di e atletanan. Lotto pa Deporte ta mira e atletanan como role model pa otro hoben. Presidente di FLpD a indica cu e logro aki ta algo importante pa Aruba. Tambe FLpD e anochi aki FLpD a regala cada un atleta un “gift certificate” di un “weekend stay” na Boneiro.
Chiara Petrocchi a representa Aruba den e deporte di taekwondo na Chile y a gana e medaya di oro contra Brazil. Chiara Petrocchi a indica cu e gesto di FLpD pa elogia nan tabata algo hopi bon y esaki ta un motivacion pa nan por sigui, di cual nan por mira cu nan ta ricibi algo back. Cu e evento aki e atleta ta sinti cu a aprecia nan como deportista, pero tambe e tabata algo great cu nan tur a bini hunto pa asina conta nan experiencia y con leuk nan a pasa na Chile. Pa loke cu por spera di Chiara Petrocchi den e proximo lunanan ta cu December e lo bay un “trainings camp” na Cuba y e lo ta preparando pa representa Aruba den e US Open na Februari. Tambe e lo ta preparando su mes p’e clasificacion di Olimpiada Hubenil na Tunez, cual e ta preparando su mes fuerte pa asina e por participa den e Olimpiada Hubenil 2018 cu lo ta na Argentina den luna di October.
Pa e hobennan Chiara Petrocchi ta un “role model” y pa cu esaki e ta desea pa tur hoben cuminsa haci un deporte. Tambe pa nan mira cu ta posibel pa combina un deporte, train profesionalmente y haci nan estudio, pasobra esaki ta posibel. “Mi ta desea pa tur hoben sigui e caminda bon. No haci droga, no haci maldad manera bebe of uza droga”, el a expresa.
Na Chile den e Juegos Suramericanos de la Juventud Sophia Petrocchi a competi den judo y el a gana medaya di plata. Pa su persona ta cu na Chile e experiencia tabata uno super grandi y nunca el a participa den esaki. Sophia Petrocchi ta haya cu FLpD a reconoce nan pa nan logronan, ta algo increibel. “Mi kier a gradici Lotto masha hopi mes pa loke nan a haci pa nos”, el a expresa cu contento. E torneo aki tabata un di e logronan mas grandi di e judoka y esey ta un motivacion p’e sigui haci su best. Cu e logro aki ta push’e p’e sigui y e sa cu e lo por logra cosnan mas grandi. Loke cu por spera di e judoka ta cu e lo sigui manera e ta bayendo of mas ainda, asina el a indica. Como un role model pa otro hoben, su conseho ta pa semper haci nan best y haci loke cu nan gusta. Tambe pa nan nunca lubida nan educacion y deporte.
Un otro atleta cu FLpD a reconoce tabata Keeley Maduro, kende a logra medaya di brons den landamento. E tabata contento di e reconocemento aki y a indica cu su experiencia na Chile tabata un ambiente diferente. Den su categoria tabata un competencia fuerte pero asina mes el a haci su esfuerso pa asina logra e medaya. “Tabata hopi leuk cu tur deporte a bin hunto. Tur tabata sostene otro y siña mas di e otro deportenan”, asina el a expresa. El a gradici FLpD pa reconoce, pasobra ta prome biaha cu nan a haci esaki y cu FLpD ta mira cu nan ta purbando di hiba Aruba su nomber dilanti.
Pa e por logra competi otro aña den e Olimpiada Hubenil, e ta purbando di haya su A-tijd, cu ta su duracion total di competencia, pa asina e por tin su luga automaticamente den e seleccion. E ta purbando di logra su A-tijd den 50m fly, cu ta e miho estilo di Keeley Maduro. Loke e falta ta 50 honderdste pa asina Keeley Maduro por logra p’e ta den e seleccion, di cual e falta algun competencia internacional pa competi y local. Como un role model pa hobennan el a conseha tur hoben pa corda cu estudio ta na prome luga y mester haci deporte, pasobra e ta bon pa salud y ta haya disciplina, respet y nan por mira con hopi esfuerso nan mes por pone den deporte.


text:
-
Contact
- lionel_326@hotmail.com
Hink’é aden!
Reading Time: 3 minutes
Portada: Lion Spratt i Ydellienne Heerenveen
Despues di a publiká tres buki, esta ‘Kibra Hacha’, ‘Awa, Habon ku Past’i Djente’ i ‘Niun Pátaka’ hende a keda pidi mi mas buki. Pero mi no tabata sa buki di kiko mi skibi. Esaki—huntu ku vários otro problema mas— a kuminsá kousa hopi preshon i strès riba mi, ku a pone ku mi mester a bai un sikólogo. Mi a konta e sikólogo tur loke tabata molostiá mi i pidié konseho di un tema pa mi siguiente buki. El a puntra mi dikon mi no ta skibi un outobiografia. Mi a keda wak e mané “Ai, ban serio òmbu”
Mi a ripará bèrdat si ku hopi outor tabata skibi i publikando bukinan den forma outobiografia pero ora mi lesa nan semper mi ta pega soño di laf ku nan ta. Mi tabata puntra mi mes ken a gaña e hendenan aki ku nan bida ta asina interesante, te ku hende lo tin gana di lesa tokante di nan bida den un buki.
Pero segun mi ta publiká insidentenan ku a yeg’i pasa mi den mi bida, mi a ripará ku hende gusta lesa mi tragedia i tristesanan. Pero ami no a gusta ku hende ta hari kosnan ku mi a pasa aden, i mi a bai papia esaki tambe ku mi sikólogo. Mi sikólogo por sierto ta un muhé masha dushi mes. Tur bia ku mi ta den terapia serka dje mi tin ku fòrsa konsentrá riba loke mi ta papia, pa mi no keda wak su tetenan. Masha dushi muhé mes.
En todo kaso, ora mi a kont’é ku e echo ku hende ta hari mi tragedianan ta molostiá mi, el a simplemente bisa mi ku mi no tin ku laga e kosnan ei traha ku mi, i ku mi tin ku purba saka benefisio for di esei.
Den mi mes mi a pensa ku e muhé ta bunita si, pero e no sa di kiko e papia. Mi ta haña ku e mester a pidi mi nòmber di e hendenan ku ta hari mi tristesanan ei i yama nan pa nan bin terapia, pasó tin un kos ku no ta bon ku nan. En todo kaso, asina mi a sali bai for di su kantor i kore bai banda abou pa mi relahá mi mente. Na momentu ku mi tabata na banda abou mi a risibí un yamada di dje den kual ami a tend’é bisa: “Lo bo chinga mi den un huki siguiente bia ku bo bin terapia?”
Mas ku klaro mi a bis’é “SI”. Mi ke men algu asina no ta kos di ninga. Ora mi a bai serka dje ku un bukèt di flor i un kaha di chukulati i tambe un kondon den mi man, logá a resultá ku loke el a bisa mi tabata: “Lo bo ke hinka den un buki tur e kosnan ku bo a konta mi durante terapia?”
Mi a pasa masha bèrgwensa ora ku mi a ripará ku loke el a bisa mi tabata kompletamente diferente for di loke mi a skucha. Pero asina mi a firma un kontrakt kuné, den kual tur loke mi a kont’é durante terapia lo bai den un buki, kual mi a yama ‘Hink’e aden!’
Ya komo hende gusta hari mi tragedianan, esaki lo ta un tremendo buki pa bo lesa, hari mi tristesa te dia fièrnu manda yama bo pa hasi chèrchi di otro hende.
Kòrda ku mi bukinan no ta pa hende sensibel. Si bo saka sèn, kumpra mi buki, despues bin reklamá ku mi ta brutu bulgar i ordinario, e ora ei ta abo tin ku buska un sikólogo bo bai!
Klek aki pa un avanse di e buki!
Portada: Lion Spratt i Ydellienne Heerenveen
Photo: Aymar Profas


text:
ARNHEM – E peticion di ciudadano conoci, esta e guru di positivismo Hulandes Emile Ratelband pa legalmente cambia su fecha di nacemento, a keda rechasa. Segun corte, ley no ta brinda e espacio pa permiti un cambio asina. Ratelband a declara caba cu e no ta contento y cu e ta bay apela su sentencia. Ratelband su ex tabata conocido Gitta de Wit cu tabata doño di Tempo na Aruba. Na 2015 Gitta a muri repentinamente. E ora e nomber Ratelband a bira conoci den e region aki.
CAMBIA FECHA
Ratelband kier a cambia su fecha di nacemento pa e tin mas exito cu haya pareha. E ta un Hulandes conoci (BN), pero asina mes kier aparece mas hoben legamente. E ta sinti su mes mas hoben y tabatin problema ora cu e pone su nomber riba e sitionan pa haya pareha. Asina cu e divulga su fecha, esaki tabata un rechaso, mientras cu un fecha di nacemento mas hoben tabata mas productive.
APELA
Ratelband kier apela pasobra e ta mustra cu e situacion no ta husto. Si hende por cambia nan fam y nan sexo legalmente, e ta haya cu hende por cambia nan fecha di nacemento legamente tambe. Corte tabata di acuerdo cu esey pero cambia fecha di nacemento ta bay mas leu ya cu e ta trece mas asunto legal cune, por ehempel pensioen, core auto, derecho di voto etc etc. E asunto aki a hala hopi atencion internacional mirando e embergadura. Nunca antes un persona lo no a haci esaki, esta pidi corte pa cambia su fecha di nacemento legalmente.
ORANJESTAD – Pa bai bek despues di bo estudio na Hulanda pa hopi Arubiano no ta asina claro. Pasobra no tin hopi trabou pa e hobennan asina bon educa na Aruba. Esaki ta sali tambe for di e relatonan di tres studiante Arubiano na Technische Universiteit (TU) Delft na un anochi di informacion djabierne pasa. Ey e futuro studiantenan na e isla por a tende con ta pa studia na universidad. E studiantenan di TU no ta comenta riba e conmocion cu a surgi ora a bin sali poco tempo pasa cu Leeuwarden kier tene Antiano sin oportunidad afo. I cu segun Leeuwarder Courant municipio a reserva placa pa yuda Antiano cu remigracion. E studiantenan ta bisa cu nan kier keda ‘neutral’ den e discucion aki pasobra durante di e anochi di informacion nan ta representa e Asociacion di studiante Antiano di Delft (ABC-compas) y TU-Delft.
ALKMAAR – Un mucha muher di 5 aña na Almaar Hulanda a keda seriamente herida diabierna despues cu un cacho di rasa Rottweiler a morde esaki. Mientras cu a transporta e mucha pa hospital, a pone e cacho drumi via un injeccion. E mucha tabata hunto cu un familiar, lagando dos cacho chikito afo, ora cu diripiente e Rottweiler a bay riba e mucha. E doño di e cacho a purba rescata e mucha door di bula riba e Rottweiler. Cu ayudo di algun persona y polis, por a controla e cacho. Fuera di a kibra un braza, e cacho a logra ranca pida cuero di e cabez tambe. Den consulta cu e doño di cacho, a dicidi di ‘pone e cacho drumi’.
AMSTERDAM – “Medionan di comunicacion Hulandes t’ei solamente ora tin corupcion of un desaster, pero pakico no ta reporta nunca tocante desaroyo of desigualdad na e islanan.” Esey tabata un keho cu a tende hopi durante e evento periodistico cu Ret Karibense a organisa siman pasa.
AMSTERDAM – Douane na Hulanda diadomingo durante un control diadomingo a gara 70 kilo di droga riba un bapor den haf di Amsterdam. E paketenan tabata den tasnan scondi den e bapor. Debi cu tabatin un investigacion andando, no a saca e informacion aki mas prome, prensa Hulandes ta raporta. E bapor tabata procedente di Brazil. E droga cu balor di 1.7 miyon euro a keda confisca y destrui.
DEN HAAG– Na Cas di Aruba a tuma lugar recientemente un celebracion di Pasco pa e empleadonan di Arubahuis, Curaçaohuis y St. Maartenhuis. Pa prome biaha den existencia di e tres Gabinete di Mi-nister Plenipotenciario bin cu e idea pa den un ambiente di Pasco estrecha e lasonan aun mas entre e empleadonan y asina trece mas harmonia bou di e tres paisnan.
DEN HAAG – Minister Kajsa Ollongren y secretario di estado Raymond Knops no ta bay contesta pregunta ainda riba e asunto di gastamento di placa di ex representante di Hulanda Henk Brons. Asina Tweede Kamer a tende dialuna di e minister responsabel pa e cartera. Ta trata di preguntanan di miembronan van raak(SP) y Van der Molen, Van den Berg y Omtzigt(tur tres CDA), basa riba un noticia riba NOS na November cu Brons lo a haya 40 mil euro pa a permanece 18 dia na Corsou. Algo cu a crea hopi pregunta na Hulanda. Entre nan preguntanan di miembronan di Tweede Kamer. Pero a bin compronde cu e ministernan respectivo a opta pa no contesta preguntanan ainda, pendiente investigacion di e.o. Auditdienst Rijk osea ADR. E mandatario a informa dialuna cu pa fin di januari 2019 e ta spera di haya un rapport riba e suseso y e ora por duna comentario. Henk Brons tabata representante di Hulanda na Corsou te cu april di e aña aki ora cu el a bira e director Relacion di Reino na BZK. (Binnenlandse Zaken en Koninkrijks relaties.


text:
zaterdag 12 september 2015 - E formulario di declaracion di inkomstenbelasting 2014 a sali
ORANJESTAD – Departamento di Impuesto ta informa cu e formularionan di declaracion di inkomstenbelasting 2014 a sali. Ta trata aki di e formulario di declaracion tanto pa persona residencia na Aruba como esnan bibando den exterior. Durante luna di september e clientenan lo ricibi nan formulario via post manera custumber. E fecha oficial di otorgamento ta 1 di oktober 2015 y pa e fecha aki tur cliente mester tin nan formulario den man. E clientenan ta haya 2 luna pa yena y entrega e formulario. E ultimo dia pa entrega esaki ta 1 di december 2015.
Prepara documento
Departamento di Impuesto ta recomenda pa cuminsa prepara tur documento necesario relaciona cu entrada y gasto di aña 2014 por ehempel: salario anual, pension di trabou, pension di biehes, pension di viudo of huerfano, entrada di huur di propiedad, entrada di ‘side-jobs’, carta di interes di banco y/of otro instancia, seguro di bida, comprobante di donacionnan haci, comprobante di gastonan di scol di yiu cu ta studia den exterior etc.
E clientenan cu tin un empresa propio (eenmanszaak), tambe mester prepara nan relato anual di aña 2014. Den caso cu e cliente mes no por traha e relato anual aki, ta recomendabel pa busca un consehero.
Ayudo pa yena e formulario
Manera custumber, Departamento di Impuesto lo tene su campaña pa yuda su clientenan yena e formulario. E campaña aki lo tuma lugar na november. Mas detaye lo sigui despues.
Trece copia
Semper mester entrega e formulario original bek na Departamento di Impuesto. Ta recomendabel pa ora di
entregamento, trece tambe un copia di e formulario. Asina e cliente por haya un stempel riba su copia cual
ta indica e prueba di entregamento.
Yena y entrega e formulario ta un obligacion legal. Door di yena y entrega e formulario na tempo, e cliente ta evita cu e ta haya un cobransa (taxativo) cu boet. E boet ta 5% di e suma di belasting y ta minimo Afl. 250,- y maximo Afl. 10.000,-. Ademas pa medio di e declaracion, e cliente ta haya e oportunidad pa haci uzo di su derecho di deduci su gastonan.
Gerencia di Departamento di Impuesto
12 di september 2015


text:
Huidige artikelen
Artikelen uit januari 2017
27-1-2017 - Dia 15 di februari proximo ta bira e ultimo dia pa paga impuesto pa vehiculo di motor 2017
ORANJESTAD – Departamento di Impuesto ta participa cu dia 15 di februari ta bira e ultimo dia pa paga por lo menos e prome mita di aña di impuesto pa vehiculo di motor di aña 2017.
Pa ley e fecha final ta 31 di januari pero den deliberacion cu... Lees meer...
26-1-2017 - Por acudi na Oficina di gobierno na Noord pa yena e formulario di inkomstenbelasting 2015
20-1-2017 - Entrante dialuna por pasa busca e pakete 2017 di loonbelasting, BBO/BAZV, BBV, BBVAM, Speelvergunningsrecht y Toeristenheffing
Mester pasa personalmente na Departamento di Impuesto
Lees meer...
20-1-2017 - Dialuna lo cuminsa duna ayudo pa yena e formulario di declaracion di inkomstenbelasting 2015
11-1-2017 - Cambionan importante den ley di impuesto di vehiculo- y boto di motor
10-1-2017 - No tin cambio den e tabel di inkomstenbelasting y loonbelasting pa aña 2017
E tabel di aña 2016 ta valido pa aña 2017 tambe
Lees meer...


text:
For di ayera caba trahadonan di fundacionnan cu ta resorta bou di Ministerio di Asuntonan Social di Minister Glenbert Croes no a cobra e suma di Afl. 1600 di “Bashipremie” manera tur otro empleado publico. Na Departamento di Finansa di Gobierno nan a haya contesta cu Minister Croes no a duna ordo pa paga e fundacionnan. Esaki ta straño pasobra otro fundacionnan cu ta resorta bou otro Ministerionan si a cobra normal.
For di aña 2005 caba fundacionnan cu ta cobrando salario como subsidio di Gobierno ta haya e mesun areglo cu empleadonan publico. Como tal nan tambe ta gosa di e beneficionan manera ta “Bashipremie” di Afl. 1600 den luna di januari. Asina tambe tin un otro bonus na augustus y otro na november.
E trahadonan disgusta a yama nan sindicato caba, cu mesora a cuminsa e proceso pa delibera cu Departamento di Finansa y cu Minister Glenbert Croes.


text:
Remitido
Den Bijbel Dios ta sinja nos, pa nos stima nos prohimo manera nos mes. Anto ta pakico ta kibra y ta rechasa otro, ta pasobra cu tin autoridad pa hacié? E autoridad cu Cristo-Hesus a duna, no ta pa perhudica otro, pero pa cuida y pa stima otro di curason.
Un wardador di carne ta guia su carnenan y ta stimanan manera cu Hesus mes ta stima cada un di nos, nunca Hesus no a perhudica y ni a rechasa nos, pasobra e carnenan por bay perdí of nan por bay den un otro curá. Cristo-Hesus ta E bon wardador cu a entrega Su mes na crus pa salbacion di nos tur y maske cu esnan cu a persiguiel’E, a maltratel’E y a crucificel’E, El a bisa na Dios Tata: “Tata pordona nan, pasobra nan no sa kico nan ta haci.”
Akinan Cristo-Hesus cu ta E bon wardador a pordoná tur esnan cu a persiguiel’E y a crusificel’E. Akinan ta e Ley di amor pa prohimo ta prevalecé, mas cu autoridad. Cristo-Hesus kier pa nos stima otro, manera cu un persona ta. Cristo-Hesus conoce tur nos curasonnan y ta pesey E ta papia di curason pa curason cu amor, cu carinjo y cu comprendimiento.
Cada un di nos cu ta Cristian di berdad, mester papia cu nos prohimonan pa medio di E Sagrado Curason di Cristo-Hesus y no di nos mes curasonnan. Pasobra hopi bes nos curasonnan no ta mira y no ta sinti e amor pa cu otro, pero hopi bes nos curasonnan kier perhudica otro.
Maske cu nos tin autoridad den famia, na trabao, den comunidad, den Parokia etc., pero pa Cristo-Hesus e amor y e stimacion pa prohimo ta na prome lugar, pasobra Cristo-Hesus kier e union y no desunion y ni rechasa otro. Tin biaha hendenan cu tin autoridad, nan mes ta kibra otro y nan mes no ta mira e balornan di otro y di locual cu ta sosodiendo. Den Bijbel Marko 9: 38-40; “E ora Huan a bisa: Maestro, nos a mira un cu ta saca diabel den Bo number, cu no ta sigui nos y nos a tahé, pasobra e no ta sigui nos.
Ma Hesus a bisa: No tahé, pasobra no tin cu ta haci milager den Mi nomber cu por papia malo di Mi. Pasobra tur cu no ta contra nos, ta na nos fabor.” Akinan Cristo-Hesus ta bisa bon cla, no tahé, pasobra no tin cu ta haci milager den Mi nomber, cu por papia malo di Mi.
Akinan, hendenan y e wardadornan di carnenan no ta comprende, si tin milagernan cu ta sosodiendo den nomber di Cristo-Hesus pa basta aña, anto ta pakico mester perhudica , kibra y rechasá otro? Tambe Cristo-Hesus ta bisa, pasobra tur cu no ta contra nos, ta na nos fabor. Akinan mester comprende, cu nunca e carnenan no ta contra di e wardadornan y ni contra Iglesia. Semper e carnenan ta bay Iglesia, pero ta solamente ta e milagernan di Cristo-Hesus ta sigui sosodiendo pa trece Su mensahenan pa mundo.
Hende mester biba y actua pa medio di E sagrado Curason di Hesus, pa por stima otro di berdad, pasobra tin biaha nos mesun curasonnan duro, kier stroba y kibra otro. Hende no kier ni mira y ni tende di loke ta sosodiendo, pero nan kier perhudica y pone autoridad ariba otro si. Cristo-Hesus no kier esey, pero E’l kier pa nos comprende otro y pa stima otro di berdad, pasobra Hesus ta bisa bon cla, tur hende cu no ta contra nos, ta na nos fabor.
Un Mensahero
(Nomber y adres
conoci pa Redaccion).


text:
ORANJESTAD, Aruba
Dia 17 di december durante un conferencia di prensa Minister di Desaroyo Teritorial, Infrastructura y Medio Ambiente Otmar Oduber, a anuncia e institucion di moratorio riba hotel y condominio nobo. Esaki conforme e vision ehecuta pa Gobierno pa locual ta desaroyo teritorial y e aspecto di mihor calidad di bida y tambe e aspecto di salvaguardia Pais Aruba como un producto turistico.
A anuncia e moratorio conforme e ley yama: Landsverordening Ruimtelijke Ontwikkeling (LRO), na unda cu prome cu institui un Ruimtelijke Ontwikkelingsplan Met Voorschriften (ROPV) pa maneha mihor desaroyo teritorial, por implementa un asina yama “voorbereidingsbesluit”. Esaki ta un tipo di ley/ decreto nacional unda cu ta tuma decision prome cu institui un ROPV unda cu ta informa comunidad tocante locual ta bay ta aspectonan importante cu lo bin na vigor durante e fase di ROPV. Pa preveni cu desaroyonan lo tuma luga den forma descabeya, perhudicando e espacio teritorial y desaroyo di nos Pais.
E voorbereidingsbesluit tambe ta duna informacion tocante maneho specifico pa areanan specifico unda cu kier stimula diferente desaroyo, treciendo balansa y enfocando riba calidad. Ta papia di por ehempel un waf, e nucleo di Oranjestad y San Nicolas cu lo haya un enfoke pa stimula desaroyo basa riba calidad y bon planificacion.
Esaki ta conforme e vision di Pais Aruba unda cu desaroyo economico ta forma un pilar cardinal. Ta papia di un desaroyo economico berdadero, enfocando riba calidad halto di bida y bienestar pa tur.


text:
Servisio di Atmishon ta adaptá su orario 11 di yanüari 2019
Geplaatst op 9 Yanüari 2019 dor di Ministerio di Hustisia
Servisio di Atmishon ta informá ku riba djabièrnè 11 di yanüari 2019 su ofisina ta habri
09:00 am pa 2:00 pm pa públiko. Esaki en konekshon ku seshon pa personal.
Riba djaluna 14 di yanüari 2019 nos ofisina ta habrí bèk pa públiko na e orario nòrmal
07:45 am pa 3:00 pm. Nos diskulpa pa kualke inkubiniensa ku esaki por tresé.
Pa mas informashon por tuma kontakto ku Servisio di Atmishon na telefòn 733-2000 òf por manda un email na info@immigrationcur.org.


text: E italiano liber sala di het ta solamente pa lat di entrenamentu, asina bo por fabor no ta publiká informashon personal i no ta involukrá den kondukta ilegal. Di italiano ta sentido i romantici na e tempu ei. Mayoria di e Italiano ta Katóliko Bishitantenan i e Veterano (den e sede di Iglesia Katóliko) ta den Italia. Lo ta e variante religion, bo ta tende papia Vitalisio di e mucha. Si bo kier sa kayente pa hisa italiano, abou, e buraku di e stat di Roma, Mil, Nápoles (lugá di nasementu di e pisa) i hopi mas. Sinembargo, si no ta bai sera e stat, abou, paso den e Italia ta e Sala di Het i sa kayente pa hisa italiano. Mi No ta gusta di e solteronan ku ta aloe ku nan mayornan, e ora ei no ta e fecha riba un italiano. Debido di riku kultura di famia, hopi Italiano ku ta biba den e siguridat te ta pone algun aña


text: Bon bini na Rei Italia Videonan. Het ku Webcam ku Italia Stranheronan den liña, Italia Stranheronan Kam Hat, a Mira Kuater por hasi Libremente videonan ku Italia. Italia Het ta un Bon Alternatieve pa Image Italia Kam het, Het na Italia Videonan, Meter Italia het ku webcam, stranhero meet Italia het di cas Italia. Na Italia Ta Por Haña Increibel Italia di persona den liña, Topa Italia Mucha Italia Chikitu di su naturalesa riba e Fecha di liña. Gratis videonan Salario òf Anonimo Kam Het riba nos Italia Salanan di Het di Video. ta liber i por kuater na Italia ta e Sala di Het sin registro


text:
Pabien na nos Maestro i Dosente riba nan dia
Pabien na nos Maestro i Dosente riba nan dia
Geplaatst op 5 Òktober 2018 dor di Ministerio di Enseñansa, Siensia, Kultura & Deporte
Willemstad- Dia 5 òktober ta selebrá mundialmente e Dia di Maestro o e Edukadó. Gobièrnu di Kòrsou komo miembro asosiá di Unesco tambe ta selebrá e Dia Mundial di Maestro kaminda ta para ketu na e ròl klave ku maestronan kalifiká ta hunga den garantisá kalidat den e derecho universal riba enseñansa.
E dia Mundial aki di Maestro ta un inisiativa di Unesco pa selebrá i pone lus speshal riba e kontribushon balioso di maestronan den formashon di siudadanonan pa futuro ku tin un posishon klave den logra nos metanan stipulá den e asina yamá Sustainable Development Goals/ SDG 4 ku ta garantisá edukashon igual i ekitativo ku ta inkluí tur mucha!


text:
Brazil Taekwondo Stichting ta gradici prensa pa nan presencia na e Cena di Pasco.
Brazil Taekwondo Stichting a celebra nan Cena di Pasco den grandi y prensa den su totalidad tabata presente. Pa hopi aña caba prensa ta acudi na e Cena di Pasco di Brazil Taekwondo Stichting.
Mirian Koolman conhuntamente cu prensa a entrega un artesania traha pa Miriam Koolman mes cu materialnan di Aruba na Alberto Klabér di Brazil Taekwondo Stichting pa su sosten di potretnan pa prensa. Alberto Klabér a aprecia locual prensa a dune pa e contribucion cu Alberto Klabér ta haci, specialmente cu potretan di carnaval cu Alberto Klabér ta saca manda pa prensa.
Tur aña prensa ta wordo invita pa e Cena di Pasco di Brazil Taekwondo Stichting. unda cu Brazil Taekwondo Stichting ta varios cos di sorpresa den tur cena di pasco. E aña aki por mira atras na e bon trabou cu ta wordo haci di prensa pa deporte, specialmente pa Taekwondo sin conta e extra miya cu prensa ta bay pa stimula nos deportistanan.
ASU tambe a manda un representante pa celebra hunto cu e team di Train Hard Fight Smart, mirando cu nos deportistanan ta creciendo den nan deporte.


text:
Mike Eman no solamente ta pasa pa historia como e gobernante mas gañado di Aruba, hincando pueblo di Aruba den un debe enorme sino ta comproba cu e ta pasa pa historia como e gobernante mas sinberguensa cu Aruba a conoce.
Mientras cu Eman ta bati na su pecho cu e ta bay paga e debe di pais Aruba cu e y su gabinete a redobla, Eman ta engrandece e debe mas cu celebracion di su fecha natal na e brug di Green Coridor na Spaans Lagoen. Un fiesta cu a costa pueblo por lo menos 300 mil florin. Awo solamente un cobransa a sali di 141 miyon florin. Ainda falta otronan cu ainda mester sali, cua lo no cay di sorpresa tampoco mirando e cantidad di pagonan barbaro cu e gobierno di AVP a haci durante 8 aña na nan amigonan y famianan y den algun caso hasta na amantenan.
Un gastamento di placa na conferencianan berde cu den 8 aña no a trece fruta pa Aruba probecha di dje. Eman solamente a biaha cu placa di pueblo pa asisti na e conferencianan aki y a organisa e conferencianan aki pa asina pone su mes un nomber briya sin trece resultadonan positivo for di e conferencianan aki.
Y awo, pueblo a haya e recibo di Mike Eman su fiesta personal pasobra Mike Eman no tin caracter pa festeha su fecha natal bou di su mesun costo manera ta normal pa cualkier persona drechi haci.
Partido MEP ta admira cu su lider, señora Evelyn Wever-Croes a celebra su fecha natal sin uza recurso financiero di Gobierno y sinembargo bou di su mesun gasto, a festeha cu publico su fecha natal. Esaki ta un muestra di integridad door di no uza placa di pueblo pa cosnan personal.
Pa MEP semper integridad ta un prioridad. Esaki nos ta wak den tanto Parlamento como tambe den nos Gobierno actual. Mientras Gobierno ta trahando duro pa baha nos debe nacional, pueblo por ta sigur cu hamas pueblo lo paga pa fiestanan personal di ningun mandatario di e Gobierno aki.


text:
ORANJESTAD – Deporte ta un instrumento importante pa nos pais. E ta percura pa entre otro un bida mas saludabel, tanto fisico como mental, e ta tene hobennan leu di delincuencia y ta siña nan disciplina. Sin deporte, un nacionnan no tin bida. Pa e motibonan aki, Minster Dangui Oduber ta haya importante pa deporte na Aruba haya e atencion debido.
Minister Dangui Oduber ta splica cu apesar cu e fondonan pa deporte ta hopi limita, asina mes a haci hopi pa deporte. E mandatario a menciona cu a yuda diferente clubnan cu material, airco y mucho mas. E deportistanan cu tabata tin mester di un of otro yudansa pa haci nan deporte tambe a haya ayudo via Sportsubsidie. A organisa Premio Excelencia den Deporte pa duna reconocimento na tur e atletanan cu a destaca den aña 2017 y esaki sigur lo continua pa e proximo añanan nos dilanti, segun e mandatario. Veld di Kudawecha unda semper di weganan di softball y baseball porfin ta bay haya illuminacion nobo.
E Minister ta lamenta cu Fundacion Lotto Pa Deporte ta stroba progreso pa deporte y deportistanan, e mandatario a duna di conoce cu e lo por a haci mucho mas pa deporte si e tabata tin e sosten di FLPD. Manera e dicho ta bisa “penado no ta pena pa largo” y pronto deporte tambe lo bay stop di pena.


text:
Stories By Press
-
Comunicado di Prensa Sv Dakota
COMUNICADO DI PRENSA Sv Dakota ta desea di splika e motibonan pa kiko a pidi (arbitrage y) herziening di e decision...
-
Arubaanse Voetbal Bond ta considera cu SV Dakota tin rason
Net prome cu directiva di Arubaanse Voetbal Bond a inicia su reunion di bestuur di dia 12 di juni ultimo, SV...
-
Sv Britannia ta clasifica den 12 di su 13 divicionan AVB 2016/17
Pa locual ta campeonato di AVB/ Lifida 2016/17 Sv Britannia un biaha mas ta bati record ora cu 12 di su...
-
Sv Britannia Frisian Flag ta empata cu Dakota 1-1 cu gol di Theric Ruiz
Diabierna anochi a cuminsa e playoff di futbol di Aruba cu ta restora bao di A.V.B. y e prome wega a...
-
Dakota y Britannia ta habri Play-Off 2016/17 diabierna awor
E teamnan di division di honor e aña aki lo competi contra otro den e play-off pa mira cua ta e...
-
RCA “Big Wheel Lottery powered by Powerade” prome clasificado playoff lo enfrenta Bubali diasabra awo.
Diabierna ultimo na momento cu Riverplate, cu ta na di 5to posishon, a cai venci, automaticamente Tricolornan di Solito a bira...
-
Sv Britannia Damas vs Barry University USA
Diaranson 8 di maart den Compleho Deportivo Franklyn Bareño na Piedra Plat lo tuma lugar un wega internacional di Damas ora...
-
RCA cu otro anja Super Exitoso y ta cla pa 2017
Directiva di sv RCA ta masha gradecido na prensa, tur sponsors y colaboradores cu den 2016 a juda e organisashon tricolor...
-
Frank Rijkaard dunando training na coachnan y muchanan di LIFIDA
Presidente di Arubaanse Voetbal Bond, ing. Richard Dijkhoff a informa cu e astro di futbol Hulandes, Frank Rijkaard, a yega Aruba...
-
Sv Britannia Vitamalt na prome lugar despues di a gana Estrella di 1-0
Diadomingo anochi den un Compleho Deportivo Guillermo P. Trinidad bastante jen di fanaticada a tuma lugar e gran encuentro di bario...


text:
Mientras di un banda ta boga pa moratorio
URSEL ARENDS DI PARTIDO RAIZ TA PIDI REUNION CU GOBIERNO PA EXTENDE CANTIDAD DI KAMBER PA PARADISE BEACH RESORT
Cu tin un preocupacion den pueblo pa loke ta capacidad di carga, ta un hecho. E ta e mesun preocupacion cu e gobierno aki tin. Un preocupacion cu no a worde laga pa loke e ta, manera a sosode durante e ultimo decada. Alcontrario, e gobierno aki a dicidi for di cuminsamento di aña, cu lo inicia un consulta cu comunidad, pa asina determina e capacidad di carga y introduci un moratorio ariba kambernan di hotel, condominio y apartamentonan. Na April di e april di e aña aki ainda, e minister encarga cu infrastructura y medio ambiente a anuncia un ley di moratorio cu lo mester keda ancra den parlamento.
GOBIERNO TA INSTALA UN GRUPO DI TRABAO
Contrario na gritonan sin estudio y sin consulta comunidad completo, gobierno a instala via conseho di minister, un decreto ministerial, pa un evaluacion na nivel nacional worde ehecuta y tin te fin di aña pa entrega nan conseho. E conseho aki lo mester desemboca den un ley di moratorio cu mester inclui e resultadonan di e estudio di capacidad di carga.
SITUACION ACTUAL CU CANTIDAD DI KAMBERNAN
Ta asina cu e gobierno aki, dutante e ultimo 10 lunanan, NO a otorga ni un solo tereno ainda den erfpacht pa hotel. Alcontrario, a hañe ta atende cu mas di 7000 kamber duna na terenonan durante e gabinete anterior y pa e ex minister Sevinger. Banda di e 7000 kambernan aki duna pa e gobierno anterior, tin algun terenonan duna den añanan 2000, cu a haña un cambio di destinacion y condicionan dor di e ex minister Sevinger y gobierno anterior, cu tin consecuencianan basta serio pa e capacidad di carga di nos Isla. Tur e kamber y terenonan aki dun tin un base huridico fuerte cu lo tin consecuencianan financiero serio pa pais Aruba.
DOBBLE STANDARD DI PARTIDO RAIZ Y SU LIDER
Mientras cu di un banda ta vicifera e opinion di preocupacion pa e situacion di capacidad di carga y consequencia di e cantidad di kambernan otorga den pasado (No awo), partido Raiz y su Lider, Sr Ursel Arendsz, ta haci uzo di e sensitividad di e topico pa haci politica di nivel baho. E propio Sr Ursel Arendsz cu ta purba bruha opinion publico, ta e persona cu recientemente ta pidi gobierno actual, den su calidad di presidente di ATSA y Generel Manager di Paradise Beach Resort, un reunion pa amplea nan cantidad di kambernan di hotel cu 200 kamber. Ta di lamenta con Sr Arendsz y partido Raiz, di un banda ta pretende di ta preocupa cu e capacidad di carga di nos Isla, pero ora ta toca su propio interes, ta haci peticion pa ampliacion di cantidad di kamber di su hotel. HET KAN VERKEREN !


text:
Diasabra anochi Minister di Finansa, Asuntonan Economico y Cultura a duna inicio na Carnaval 65 cu Parada di Flambeu. Hunto cu SMAC y Cuerpo Policial a sende flambeu y asina duna inicio na Aruba su Carnaval 65. E mandatario a invita e pueblo pa ban celebra hunto na un forma sano evitando exceso. Ban laga Aruba sinti e vibracion positivo den e celebracion special di Aruba su di 65 celebracion di Carnaval. Un cantidad di carnavalistanan a tuma parti den e prome parade di nos carnaval 65.
Home Comunicado Minister Xiomara Ruiz-Maduro a duna inicio oficial di Carnaval 65


text:
Mucha / Hoben
Actividad pa mucha
Tur siman tin actividad pa mucha na Biblioteca Nacional Aruba. Diamars atardi tin actividad na biblioteca na Playa y diaranson tin actividad na biblioteca na San Nicolas. Esaki ta tuma lugar di 3or pa 4or. Ta lesa storia of ta scucha storia of informacion di un topico. Muchanan ta haci obra di man of un wega. Esaki pa stiimula lesamento cerca mucha y duna e bishita pa biblioteca un toke diferente y algo extra. Participacion na e actividad ta pa mucha di 4 pa 7aña y ta gratis.
Tin biaha Biblioteca Nacional ta invita autor di buki pa mucha of ilustrador pa duna mucha mas gana di lesa y stimula e goso di lesa buki. Tur mayor cu ta interesa pa nan yiunan participa por yega Biblioteca Nacional Aruba y puntra pa e actividad den Verteltoren y nan ta bon bini. Por yama 582 1580 (Playa) y San Nicolas (584 5277).
Young Adults Library
Bibiblioteca ta ofrece un coleccion special pa hoben, e asina yama Young Adults Library (YAL). Un coleccion extenso cu bukinan pa adolescente na Hulandes y Ingles. Ta indica nan cu un sticker cu leter D riba e lomba. Nan ta bukinan hopi popular bou hoben. Tambe tin serie di buki popular. E bukinan ta poni den un skina special pa hoben.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
ORANJESTAD(AAN)— Renaissance Marketplace, e lugar ideal pa ta cu henter bo famia hunto cu nos, lo celebra Dia di Betico en grande un biaha mas e aña aki.
P’esey mes di trempan un invitacion ta bay pa e henter pueblo di Aruba, pa marca dia 25 di januari den bo agenda, pa bo no lubida di bin Renaissance Marketplace, ya cu tin un actividad special cu lo tuma lugar den oranan di anochi.
Loke ta haci e dia aki special ta, cu Renaissance Marketplace no ta pensa solamente riba nos hendenan local, pero sino tambe riba nos bishitantenan di exterior y ta brinda nan e oportunidad pa presencia y participa na un di e fiestanan tradicional di Aruba.
E anochi lo cuminsa cu e famoso Grupo di Betico, cu lo deleita tur hende presente cu nan dushi repertorio y nan inolvidabel exitonan for di 7’or te cu 9’or. E grupo di baile Folklore di Santa Cruz lo compaña Grupo di Betico y lo deleita e pueblo Aruba cu su baile tradicional di Cinta. E presentacion nan ta tuma luga riba e escenario dilanti Café the Plaza. Pa haci e anochi aki ainda mas special, tur e restaurantnan y e barnan situa na Renaissance Marketplace tin un menu cu prijs special.
Pueblo di Aruba ta keda cordialmente invita pa bin disfruta y celebra e dia aki na Renaissance Marketplace y alabes probecha di e grandioso ofertanan y menu special cu e restaurant- y barnan situa den Renaissance Marketplace tin pa ofrece.


text:
Embraer executive private jets charter flight services for business conference meeting or personal weekend travel on empty legs plane rental company near me. Embraer is a well known name in the aerospace industry. It offers different models of executive jets. These jets are available in various options in terms of payload capacity, takeoff distance, maximum flying range, interior size, landing distance, cruising altitude, total length, overall span, height, avionics, engines, seating capacity and design. Tur e Maar ehekutivo its di komplasé e haltu espektativa di komersial i un atministrashon di e kliente. E grupo tin mas grandi 37 aña di prueba riba ehekutivo its di variacion. E empeñonan por bisa ku e atraves pa maximo bendemento i e lujo.
Maar Ehekutivo Its Privá Di E Karta Di Bon
Maar Coro Di Lus Di E Karta Di Bon
Maar Medio Di Midí For Di Un Je Privá Charter
Maar Turbohélice Je Privá Charter
Maar Bashí di e firma di un Je Privá Charter
Tin varios Maar di negoshi modelo di avion. Esakinan model include:
Maar Lac
E pago di midí medio its privá ta masha popular. Di coro ta inclui lorá soluciona innovadoras. Di avion ta bai equipped ku e último tecnologia i ta ofresé un haltu nivel di atendimiento. E pasahero uzo di lujo den e prueba di meta. Di avion den e modelo di esaki yama include 450, 500, 600 i 650E.
Maar Piano
Maar ehekutivo its den e pago di ingeniero di kalidat pa kumpli ku haltu espektativa di komersial i kliente corporate. Di avion den e modelo di esaki yama include 100E i 300. E 300 e patronchi a sigui tabata un di e parts ku je di asunto di kastigu pa varios aña. Di ingeniero di preis di Maar sigur ku esakinan avion ta sigui hui pa e aña ku ta bin.
Maar di 1000E
E coro ta fiho pa empeñonan e buska un coco file i vertel di avion corporate. Por adaptá riba 19 e pasahero. E bentaha di e patronchi ta nan sinku asina ons por wòrdu formá na sint den forma di. Inclui ku su grandi, ta kapas pa para for respective di e aeropuertonan. Por bula bai distansia largu, miéntras ku e kuminda pa un haltu eficiencia di kombustibel. E costo di tarea ta ta baho. Por akomodá 13-19 e pasahero i por bula un dama di 4600 nm.
E fin di su Maar ehekutivo its ta bon pa bo nesesidatnan spesífiko i referensia. Disfrutá di e comunidad i e lujo ku ta bin ku e ehekutivo cross. Avion Maar ta bin ku un garantia yen di sirbishi di polenta. Bo no a enfrentá tin problema di abastesimentu di pida. Ta popular entre cross, bo por haña e tarea pa di avion den e mayoria di e lugánan.
Interes di ta largu di tempu
E interes riba e region


text:
ORANJESTAD -Recientemente Office Systems Aruba a keda completamente cla cu entrega di muebles di skol y tambe tur equipo pa gymzaal na Prinses Amalia Basisschool na Sero Blanco. Tur muebles y equipo di gymzaal a bin di Europa y ta di un calidad duradero. Como cu e instalacion di e gymzaal ta algo hopi specialisa Office Systems Aruba a haci esaki conhuntamente cu un experto di e fabrica pa asina garantiza un bon trabao y seguridad di e muchanan cu ta bai haci uso di e instalacionnan nobo di gymnastiek cu tin.
E mueblesnan den e klasnan a keda cla y ya caba e muchanan ta haciendo bon uso di dje. E maestronan naturalmente a keda hopi contento cu tur e muebles y instalacion nobonan aki.
"Nos ta contento di mira con bunita e scol aki a keda y cu nos di Office Systems tambe a aporta na esaki", Sr. Geoffrey Jacobs di Office Systems Aruba a bisa.
Juffrouw Maureen, hefe suplente di Prinses Amalia Basisschool, a gradici Sr. Geoffrey Jacobs di Office Systems Aruba pa e bon cooperacion y excelente servicio cu Office Systems Aruba a duna e skol durante tur e entrega y instalacion. Alavez Office Systems Aruba a entrega Prinses Amalia Basisschool un regalo cu nan lo por haci bon uso di dje.
Pa tur bo muebles of material nan pa oficina nos ta invita bo pasa bishita nos showroom of like nos facebook page pa asina bo keda altanto di tur nos promocion nan.
ORANJESTAD – Camara di Comercio y Industria Aruba (KvK) a organisa su tradicional “New Year’s Celebration”. Esaki ta tambe e prome di hopi mas evento cu KvK tin planea pa organisa durante 2019. E evento aki ta pa yama un bonbini na un aña nobo den compania di e miembronan di directiva di KvK. Un invitacion a wordo extendi den nomber di e directiva di KvK na diferente stakeholders y socionan comercial tanto den sector publico como sector priva pa nan ta presente na e evento social aki.
ORANJESTAD/WILLEMSTAD – InselAir a cancela tur su buelonan entre 18 pa 22 di di januari 2019 pa motibo di mantencion di avion. E aeroliña a pidi despensa pa e inconveniencia cu esaki por a causa. E cancelacion pues a cuminsa for di siman pasa diabierna. “Nos ta pidi despensa pa esaki y ta haciendo lo maximo pa percura pa tur pasahero yega nan destinacion mas lihe cu ta posibel” e comunicado ta bisa. Mas atardi un otro comunicado a clarifica cu ta trata pues solamente e ruta menciona ya cu pa e otro ruta, Corendon Airlines ta efectua e biahenan ey, manera pa St Maarten. Nan ta spera cu e avionan por ta bek den servicio pa diaranson. A pidi pa e pasaheronan check e status di nan buelo via nan portal, www.fly-inselair.com.
ORANJESTAD – Mientras cu e clientenan di DIMP cu tin plachi di number di auto no personalisa, a cuminsa busca di nan caba, pa e clientenan cu mester busca nan plachinan personalisa (naamplaat) tin e siguiente procedura. Asina e oficina di impuesto a informa diadomingo anochi.
ORANJESTAD - Gobierno di Aruba a duna SMAC y MUSICA un aporte financiero den forma di 50 y 25 mil florin respectivamente. Carnaval ta keda un actividad cultural, economico y turistico importante pa nos Pais. E organisacion, participacion y e musica ta locual ta haci e exposicion cultural aki posibel. Den cuadro di esaki Minister encarga cu Cultura a reuni cu Fundacion SMAC y Fundacion MUSICA pa brinda e aporte financiero menciona pa por cubri un parti chikito di e gastonan grandi cu e organisacion di Carnaval ta trece cune. Minister Ruiz-Maduro den nomber di Gobierno a desea tur dos organisacion cu ta traha na bienestar di Carnaval di Aruba, hopi exito y ta spera cu na final di e periodo nos por wak bek na un Carnaval 65 exitoso yena cu un vibracion positivo pa nos Pais.
ORANJESTAD - Departamento di Aduana conhuntamente cu gobierno di Aruba ta informa pueblo en general encuanto e aumento di e tarifa di Aduana riba e impuesto di importacion y di consumo (accijns) riba bebida sterk, bin?a y tabaco. Esaki ta pa pueblo por ta bon na altura cuanto e aumento en realidad ta pa na momento di cumpra e productonan aki y por hasi un escogencia conciente a base di prijsnan realista. Bebidanan fuerte y tabaco tin di haber cu un subida di e tarifa di accijns y den e caso di bin?a tin un subida di e tarifa di impuesto di importacion.
ORANJESTAD – “Ta lamentable cu mientras cu conceptonan di ley a wordo presenta pa hiba finanzas di gobierno riba un rumbo sostenibel, tin cu nota cu un partido externo, den e caso aki gobierno Hulandes, mester a eherce presion extremo pa pone esaki na lugar pa medio di e ley di Laft, esta Landsverordening Aruba Tijdelijk Financieel Toezicht “. Na palabra, Presidente di Banco Central di Aruba Jane Semeleer durante e di dos simposio riba bon gobernacion diaranson anochi na Paseo Herencia. Su discurso a hala hopi atencion, ya cu ta poco biaha cu un presidente di e instituto financiero aki ta bin afo y papia, y sigur riba e tema aki. Fuera di Semeleer, Prome minister Evelyn Wever, PG Alexander van Dam, y Rocco Tjon tambe a hiba palabra.


text:
ORANJESTAD (AAN): Bao guia di Ministerio Publico, Landsrecherche (LR) y Cuerpo Policial di Aruba ta haciendo basta tempo caba investigacion di posible casonan di ambtelijke omkoping. E investigacion aki tin e nomber di “Ibis”.
E sospecho ta cu e ambtelijke corruptie ta encera primor dialmente cu e minister di labor anterior tabata pidi y/of tuma placa di soborno en cambio di un exencion (ontheffing) di e toets di arbeidsmarkt. Un arbeidsmarkttoets positivo di parti di DPL (Departamento di Progreso Laboral) of un ontheffing di esaki ta un condicion pa DIMAS saca un permiso di trabao na Aruba. E ontheffingnan tabata wordo saca dor di e minister, den mayoria di e casonan, despues cu DPL a duna conseho negativo. Cu e ontheffing aki, stranheronan tabata por a haya permiso di trabao.
Durante e investigacion a lanta ademas e sospecho cu e minister a haci su mes entre otro, culpable na labamento di placa, ambtsmisbruik y pone hende na trabao ilegalmente.
Awemainta dos persona a keda deteni, entre nan, e ex-minister di labor.
E sospechosonan aki lo wordo poni den detencion. Banda di esey, a topa cu un muher stranhero cu a wordo entrega na Warda Nos Costa. Lo wordo investiga si e señora aki ta ilegalmente na Aruba, of si e mag di traha of si el a traha pa e minister.
Desde 28 di maart 2017 un total di 30 testigo y 21 sospechoso a wordo scucha.
Ocho di e sospechonan ey a wordo deteni pa interogacion. Di e ochonan aki, tres ta ainda den detencion. E sospechosonan cu ta den libertad, ta sigui como sospechoso den e investigacion. E decision tocante cua di e sospechosonan aki lo wordo persigui, lo wordo tuma door di Ministerio Publico na momento cu e investigacion ta cla.
Banda di scucha testigonan y sospechosonan, e ekipo investigativo a traha e ultimo lunanan cu analiza e material cu a wordo tuma den beslag te awor.
Particularmente e inventarizacion di cosnan digital cu a wordo tuma den beslag (informacion riba computers y por ehempel, telefonnan) ta costa hopi trabao.
Awe den cuadro di e investigacion a listra den tres lugar (un cas y dos lugar comercial) bao guia di e huez-comisario encarga cu casonan penal.
Funcionarionan di LR, RST y Polis tabata envolvi den esakinan.
A tuma administracion y portadornan di informacion digital den beslag.
E sospechosonan deteni awe a wordo poni den beperking. Esey kier meen cu nan no mag di tin contacto cu ningun hende, aunke si cu nan abogado. Banda di esey tin un ordo contra e minister cu e no mag di haya stukken. E minister lo wordo confronta durante e interogacion nan cu e resultadonan di e investigacion.
Pa e motibo ey, Ministerio Publico lo ta hopi reserva ora di duna informacion tocante e investigacion.


text:
ORANJJESTAD (AAN): Aruparking ta un compania cu a wordo lanta pa yuda Arubus haya un entrada extra, cual ta bini di loke e ciudadanonan ta paga pa parkeo. Den combersacion cu Teo Croes, e director di Arubus, el a bisa cu ainda Aruparking no ta funcionando manera debe ser.
Arubus ta hayando un entrada semanalmente for di e compania aki. Un parti ta bini di e ciudadanonan cu ta paga pa parkeo y e otro ta bini di autonan mal para cu ta wordo getakel. Aworaki tin un ley cu ta bisa cu tur hende mester paga, pero no tin sancion.
Tin un proposicion di Departamento Huridico cu a wordo manda pa e anterior Prome Minister, pero no a haya contesta. Pa awor, e director a bisa, e situacion ta status quo y di otro banda, e no tin idea ainda kico pensamento di Gobierno nobo ta riba Aruparking. Esaki ta un di e puntonan cu e lo kier discuti cu e Minister riba dje durante nan reunion.
E falta di entrada di Aruparking aki tambe sigur ta afecta Arubus. Aworaki, Croes a bisa cu nan ta cubriendo nan gastonan net-net. Tin algun gasto atrasa cu a wordo firma door di e anterior Minister cu e compania lo haya, te ora cu e ley di Aruparking keda completamente cla. Pero e suma aki no a wordo ricibi te ainda.
E situacion cu a surgi ta cu awor e trahadonan di caya mes ta uzando e espacionan blanco y hopi no ta pagando e vaknan geel, cual ta otro parti di entrada cu Aruparking a perde. E ta haci e situacion dificil pa clientenan cu no tin accesibilidad pa caya grandi. A haya varios carta di comerciantenan pidiendo pa pone klem bek.
Loke cu ta haci awor ta control riba e parkeamento malo, esta autonan parkea riba acera of den vaknan geel, siendo cu no ta paga pa luna, of para na skina. E autonan aki ta wordo getakel.Esaki ta un entrada importante cu a bay perdi. El a baha di 30 mil florin pa siman, pa 15 mil y awo apenas 8 mil florin ta hayando pa siman. Si e suma aki sigui cay, e compania ta bay haye den problema.
Arubus tin un plan den cual a inclui sugerencianan pa Aruparking tambe. Un di esakinan ta pa varia e tarifanan y un tarifa apart pa autonan di huur.
Aruparking a bini pa siguridad di peatonnan cu mester cana riba caminda,pasobra autonan ta staciona riba acera. Pero autonan para na skina cu ta stroba bista di chauffeurnan y tambe accesibilidad di clientenan pa caya grandi. Y tambe pa genera fondo pa Arubus, dependiendo menos di Gobierno.
E suma aki a keda baha y e kitamento di klem a caba cu e intencion di parkeo. E personal awor ta controla solamente riba parkeamento malo y mucho mas nan no por haci, segun Teo Croes. “Nan no por sanciona ningun hende cu no paga.”
Aworaki tur cos ta depende den ki direccion Gobierno kier bay. Nan mester sinta cu gerencia di Arubus y Hunta di Comisario pa dicidi ki direccion nan kier bay. Si ta bay bek completo, of si ta bin klem of otro tipo di sancion.
Un di e proposicion ta cu e chauffeur ta wordo sanciona. Si presenta pa pague di biaha, esaki ta costa 50 florin. Si bini te e siguiente dia, e ta bira 75 florin, sino e cobransa ta wordo manda cas. E di dos biaha, si bo no a paga, bo auto ta wordo getakel di biaha, y mester paga e boet tambe. Esaki ta un di e proposicionnan.
El a finalisa bisando, cu ta urgente pa yega na un decision di kico ta bay pasa cu Aruparking.


text:
Executive Exotic Private Jet Charter Fort Myers, Cape Coral, Naples, Florida Avion di e Grupo di Hür Banda Mi ta telefon 877-941-1044 for empty leg Air Flight service Aerospace Aircraft transportation charters for lease in Ft Myers for corporate business, reunion speshal òf personal den e último menos di aserkamentu di fin di siman spesial telefon 877-941-1044 na e momento di e dòbel di kita e flornan marcia pasahero habri pa kabes konstrukshon.
E personanan ku bula den promé klase òf klas basis ta kuminsá awor ta je privá karta manera un forma di un biaha na e tempu ku ta kaba ku ta largu di e aeropuertonan. Manera e ehekutivo di empeñonan ta ta cada buska okashon hiba su negoshi na e siguiente nivel. Time is money for them. Ta hasi, wasting a minute may tantamount to a loss of thousands of dollars for a busy executive in the corporate world.
Lista Di Sirbishi Ku Ta Ofrece
Pa Medio Di Midí For Di Un Je Privá Charter
Bashí di e firma di un Je Privá Charter
Ease and time saving are towed of soaring in an elite rental jet of the very most significant benefits. Busy executives and individuals desire personal jets given that they do not have to stay in long lines at the airport check in TSA security checkpoints and displays if they hire a private plane in Fort Myers, Florida.
With an airplane rental company, you may travel for a time and at one hour which can be handiest for you. These rent companies offer solutions to many domestic and little airports on the planet where traditional airlines don't fly. Which suggests you are avoiding the terrain- headaches and bound setbacks of commercial airline travel? This translates into great regional flexibility. You can get a charter flight out or into of a host of various airports that are convenient, including Florida County - all of these airports are used to daily charter departures and arrivals. They offer great flexibility when traveling for business needs.
We also provide lease airplane service, bo por utilidat pa bai na unda bo kier ta privá ku e personanan ku ta deseá òf na un bunita sensibel na e reunion di negoshi. We understand that families and business people need to move from one place to another without necessarily having to incur too much cost. If efficiency comforts and speed is top on your list, you may want to travel using a Private Jet Charter Flight From or To Fort Myers, FL by give us a call at 877-941-1044.
If you take enough time does some basic research and to check around you, you will discover that you have some truly affordable possibilities once you learn how to locate them. E karta ta di mes ainda ta akumulá accijns di gastunan pa biahe di kuminsamentu di skol nobo na het di kas. E bashí habri riba firma e restorá ta accesibel abou na e destruí e lugá un biaha ku e je privá na keda vakantie.
E tin beneficio si e vaye ku un grupo di ehekutivo i nesesidatnan di mas grandi di atraves pa transporte di e deseá na. E artíkulo di lujo ta pertenesé na e tipo di avion no ta esnan ku bo por kumpra lihé. Ta e edison limita di mihó markanan di lujo.
For Iets, FL 33913
Ft Iets, Lehigh Acres, Estero, Alva, Bonita Springs, Felda, North Fort Myers, Fort Myers Beach, Cape Coral, Naples, Immokalee, Label, Saint James City, Sanibel, Vanderbilt Beach, Punta Gorda, Bokeelia, Captiva, Homeland, Palmdale, Port Charlotte, Copeland, Boca Grande, Menos, Marco Island, Maar Have, Placida, Rotonda West, Fort Ogden, Goodland, Nocatee, El Jobean, Murdock, Clewiston, Englewood, North Port, Orkidia, Verleden Kita, Chokoloskee, Lake Placid, Inecia, Loke Fabor, Nokomis, Parti Sùit Di E Bahía Na, Nativo, Na, Hopi, Osprey, Sarasota, Myakka City, Lorida, Okeechobee, Bradenton, Tallevast, Oneco, Longboat Key


text:
Huidige artikelen
vrijdag 3 februari 2017 - Recordatorio: por pasa busca e pakete 2017 di loonbelasting, BBO/BAZV, BBV, BBVAM, Speelvergunningsrecht y Toeristenheffing
Mester pasa personalmente na Departamento di Impuesto
ORANJESTAD – Departamento di Impuesto ta recorda su clientenan di loonbelasting, BBO/BAZV, toeristenheffing, speelvergunningsrecht, bijzondere belasting verblijf (BBV) y bijzondere belasting op verhuurauto’s en verhuurmotorfietsen (BBVAM), cu por pasa busca e pakete cu ta contene e formularionan di declaracion pa aña 2017. Departamento di Impuesto ta entrega e paketenan concerni na su clientenan.
Contenido di e paketenan
Pa cada tipo di belasting menciona lo otorga 1 pakete cu ta contene 12 formulario di declaracion. Solamente e paketenan di loonbelasting ta contene 12 formulario di declaracion hunto cu 1 formulario di ‘Verzamelloonstaat’, 1 formulario di ‘Verzamelstaat opgaaf derden’, 1 Werknemersverklaring, 1 Loonopgaaf y 1 Opgaaf derden.
Na unda por busca e pakete?
Por busca e paketenan na oficina principal di Departamento di Impuesto na Camacuri, na e local banda di unda ta busca plach’i number di auto. E orario di servicio ta: 8:00 am – 4:30 pm.
Alabes ta conseha tur cliente pa bin cu e persoonsnummer di e empresa. Esaki ta pa facilita cu e proceso di entregamento di e pakete na e cliente ta bay mas lihe.
E conseheronan lo mester trece un carta di apoderacion di cada un di nan clientenan na momento di busca e paketenan.
Cliente cu no a registra ainda
Pa e clientenan (nobo) cu no a registra ainda sea pa loonbelasting, BBO/BAZV, Toeristenheffing, Speelvergunningsrecht, BBV y/of BBVAM, ta bay un apelacion pa pasa na oficina di Departamento di Impuesto mas pronto posibel pa cuminsa cu e proceso di registracion.
Departamento di Impuesto ta haci un apelacion na tur cliente y consehero pa no warda te na ultimo momento, debi cu esaki por trece un fluho di cliente enorme, cu ta causa cu e tempo di espera ta bira mas largo. E fecha final pa haci e declaracion y pago di luna di januari 2017 ta 15 di februari 2017.
Gerencia di Departamento di Impuesto
3 di februari 2017


text:
WILLEMSTAD – Corte a duna administrador di InselAir International Rogier vd Heuvel te cu 15 di januari 2019 pa duna un clarificacion riba e ehecucion di e sentencia di e caso sumario cu a keda dicta mas tempran riba e dia. Como tal InselAir International ta haya un espacio ‘atrobe’ di bida pendiente e ehecucion di e sentencia. E intencion ta cu mester haya siguransa di e carta di garantia cu e compania interCaribbean a keda di entrega awor. Corte a dicta mas prome diabierna cu interCaribbean ta obliga pa presenta e garantia, sino mester paga un suma di 500 mil dollar como multa pa incumplimento. Lesa e sentencia AKI
WILLEMSTAD – Mientras cu su bishita ta planea pa Aruba diamars awor, prome minister di Hulanda Mark Rutte y Secretario di estado Hulandes Raymond Knops a yega Corsou diadomingo atardi pa nan bishita di dos dia relaciona cu e mission commercial Curacao Bon Bini. Prome cu esey, e mandatario tabata na Bonaire den curso di dia unda cu banda di bishita e mandatarionan respectivo, a clausura su bishita relampago cu un bishita na e evento di Qredits. Diamars e mandatarionan ta na Aruba pa bishita di un dia. Foto di yegada na Corsou ta cortesia di Dick Drayer. Esnan di Bonaire ta di fuentenan di NoticiaCla na Bonaire.
WILLEMSTAD – Huez a rechasa e acuerdo di creditornan pa InselAir International diaranson, pero mes momento a acomoda e administrador pa por apela e sentencia di awe. Esaki ta nifica cu enbez di declara e compania bancarota mesora, ta duna oportunidad pa corte di apelacion tira un bista riba e acuerdo un biaha mas. Expertonan legal cerca di e proceso aki a mustra NoticiaCla cu mes momento esaki ta nifica tambe cu e administrador ta haya mas tempo pa sigui busca garantia necesario pa e deal entre interCaribbean Airways y InselAir International keda concretisa. Awe mainta ainda NoticiaCla a cita e matutino Extra cu a papia cu e administrador Rogier vd Heuvel, indicando cu interCaribbean a entrega un garantia den forma di hipoteca riba un di e avionnan di interCaribbean. Esey lo mester tabata suficiente. Pero e huez diaranson a mustra cu esaki no ta suficiente, basa riba cierto puntonan den e ‘deal’ cu interCaribbean a pone. Esey ta cambia full e concepto y e seguridad cu e hipoteca mester duna. Un credito tambe na Banco di Turks & Caicos, (base di interCaribbean) no ta valido pa e huez. Como tal, a rechasa e acuerdo. Den un caso normal, e unico opcion ta keda e ora pa declara e compania en cuestion failliet. Den e caso aki, atrobe, pa straño cu e por zona, a bolbe acomoda e compania y dune mas bida, te ora cu trata e caso den apelacion. Lesa e sentencia AKI.
WILLEMSTAD – E compania interCaribbean Airways a pone e garantia di banco riba mesa pa InselAir. Asina e matutino Extra ta raporta diaranson den nan edicion, citando un combersacion cu e matutino tabatin cu e administrador di e aeroliña local Rogier vd Heuvel. Oficialmente corte no a emiti ningun declaracion ainda riba e tema. E matutino ta raporta tambe cu e compania ‘ a yega na acuerdo cu gobierno riba su participacion di 49%-51% den e compania local di aviacion’. Diamars 15 di januari 2019 tabata e fecha cu corte a pone pa haya un claridad di vd Heuvel, riba e avansa di e combersacion. Tabatin algun adaptacion cu tabata rekeri, y pesey ainda oficialmente NoticiaCla no a ricibi palabracion official di corte. Vd Heuvel tambe lo a confirma garantia di gobierno, cu nan lo no ‘bula afo’. NoticiaCla ta keda pendiente
WILLEMSTAD - Diasabra dia 5 di januari 2019 alrededor di 03.51’or di mardugá, Central di Polis a ricibí yamada di un kiebro cu a tuma luga na un bankomátiko di ACU riba Sta Rosaweg na altura di misa catoliko di Sta. Rosa.
WILLEMSTAD – Corsou a conoce su prome caso di asesinato pa 2019 diasabra mainta. Ta trata di un conocido futbolista di Centro Dominguito Dhenico ‘Malek’ Pauletta, cu a muri a consecuencia di heridanan di bala cu el a ricibi. Ta trata aki di un caso di ‘drive by shooting’, banda di AutoCity na Saliña.
WILLEMSTAD - Segun minister di Husticia di Corsou Quincy Girigorie, expresionan di vocero di Ministerio Publico Norman Serphos no ta cuadra cu e tarea di e instituto y ta inaceptabel. Manera NoticiaCla a reporta caba, e vocero a haya ‘toegang ontzegging na edificionan di OM diaranson y a pidi pa su retiro. Esaki referente e loke cu Serphos ta wordo acusa di dje. Manera ta conoci, dia 20 di december último, despues di fayesimento trágico di un motociclista, Minister di Husticia Quincy Girigorie, a tuma nota di un comentario completamente inapropia y inaceptabel riba cuenta di Facebook personal di vocero di Ministerio Públiko. Segun e mandatario, inmediatamente el a tuma contacto cu Fiscal Mayó di Ministerio Públiko, cu a informa Minister di e pasonan ku ya nan a tuma den e caso aki. Entretanto, e prome fase di e investigashon a keda concluí i Minister a wordo informa di e resultado, esta: cu e version cu e cuenta di Facebook personal di e vocero di Ministerio Público a keda di ‘hack’ no ta basa riba realidad. Awe mainta dia 2 di januari 2019, e vocero a ricibí un carta di Minister a base di cua e ta keda prohibí inmediatamente entrada na oficinanan di Ministerio Público i el a keda informa ku lo inicia un proceso diciplinario severo contra su persona.


text:
ORANJESTAD (AAN)—E Economista di Camara di Comercio y Industria drs. Randall Croes, a expresa cu algun cos a destaca den e ultimo temponan aki, relaciona cu gobernacion, y den e caso aki e parti di infrastructura.
El a referi na un pensamento di Minister di Infrastructura sr. Otmar Oduber, riba uso di e espacio cu a keda liber na waf chikito (Oranjestad) ora cu e waf di container a muda pa Barcadera.
E idea cu KvK ta sostene ta cu e mandatario a indica cu e tereno aki lo bira disponible pa construccion di cas mas halto, den edificio.
El a subraya cu pa tur hende lo bira agradable biba den un edificio cu bista na lama. Pero e balor agrega ta cada apartamento cu wordo traha riba otro, ta un tereno menos pa rosamento.
KvK ta pro pa un maneho di “carrying capacity” (capacidad di carga) unda cu naturaleza ta haya su espacio, y nan ta aplaudi e cambio di idea aki, na e proyecto aki.
Croes a agrega cu na lugar di traha otro proyecto turistico cu ta bay importa otro cantidad di miles di trahador di construccion, for di exterior, pasobra nos no tin, ya cu nos mes hendenan kier traha den otro terenonan mas no den construccion.
Segun e Economista, nos ta soluciona otro problema cu ta scarcedad di tereno, y tampoco tin nodi importa trahador di afo, trahando estructuranan unda hendenan ta bay biba na un nivel di bida halto.
Sr. Randall Croes a subraya cu e casnan aki tin un bon balor comercial, nan ta bay haya financiamento na largo plazo, y tin inversionistanan, banconan di inversion local, fondonan di pension local, dispuesto pa inverti, traha e edificionan aki, y bende nan den e mercado.
El a acentua tambe cu na Aruba nos tin un scarcedad di cas enorme, y terenonan erfpacht ta bay caba pronto den e generacion aki y ta bay yega na e punto cu no tin ni un mas.
Mientras tanto tin otro idea cu KvK ta sostene, cu ta relaciona cu terenonan eigendom (propio), unda tin miles di meter cuadra cu no ta wordo verkavel entre e herederonan, pasobra nan mester di un par di miyon florin pa traha caminda, acera, y nunca den nan bida nan lo yega na dje.
E terenonan aki nunca lo wordo desaroya a menos cu miyonarionan di afo bin hacie y gana placa bay cune.
Economista Randall Croes a expresa cu e idea cu a bin dilanti y cu KvK ta sostene y cu pa hopi tempo ta den discusion, ta pa bin cu un ley di crisis, unda pa cinco aña di crisis construccion haya bida, hendenan local haya trabao pasobra e refineria ta cera, suspende e exigencianan pa verkavel, traha camindanan di granit, pone e banchinan di acera, y laga WEB y ELMAR instala e infrastructura, mescos y cu trato igual cu ora tereno di gobierno haya reparticion den verkavelings plan.
Ora e cas ta construi e ta paga invoerrechten, belasting, y e placa aki ta wordo uza pa traha caminda. KvK ta hopi contento cu e idea aki.
Esaki ta un sugerencia cu e minister a haya y el a reacciona riba dje den un entrevista na radio, sr. Randall Croes a splica, y KvK ta sostene pasobra e tabata asina den pasado.
El a keda suspendi algun aña pasa y a surgi scarcedad di tereno creando e crisis cu nos tin awor.
KvK ta pro pa habri e terenonan aki y wak cualnan ta den areanan proteha y cualnan no. Esakinan parti nan den parcela y reparti nan un pa un.


text:
Elsa Rozendal di MAN: Mester hasi mas pa loke ta aksesibilidat na edifisionan pa hendenan ku limitashon.
Pa algun aña kaba tin un estudio ku a keda hasí pa loke ta trata aksesibilidat den nos sentro di siudat pa hendenan ku limitashon. Sin embargo Rozendal por konstatá ku no muchu a keda hasí pa trese kambio den e situashon ku hendenan ku limitashon tin ku pasa aden ora ta trata akseso fásil na diferente lugá i edifisio.
Diferente fundashonnan manera Fundashon Alton Pas i Fundashon Pro Bista a bin ta traha riba konsientisashon i posibilidatnan pa hasi lugánan i edifisionan mas aksesibel pa hendenan den ròlstul i ku ménos bista òf siegu.
Aki aya tin negoshinan i entidatnan ku for di nan propio inisiativa i hopi biaha stimulá pa e dos fundashonnan menshoná, a hasi ahustenan nesesario i ta tene kuenta ku e hende ku limitashon.
Rozendal a manda karta pa minister di Desaroyo Sosial, Labor i Bienestar, señor Hensley Koeiman, pa sa kiko ta e minister su punto di bista i kiko ta e minister su maneho pa ku hendenan ku limitashon.
Den e kuadro aki parlamentario Rozendal a hasi e siguiente preguntanan na e minister.
- Kiko ta minister su maneho pa ku hendenan ku limitashon?
- Kiko minister a hasi ku e rekomendashonnan den e estudio tokante aksesibilidat pa hendenan ku limitashon den nos sentro di siudat.
- Kiko minister su plan ta pa ku konsientisashon di komunidat riba aksesibilidat di hendenan ku limitashon?
- Minister a laga hasi un inventarisashon kuantu lugá/edifisio si a hasi ahustenan kaba pa hendenan ku limitashon?
- Si Minister a hasi e inventarisashon aki, minister por manda esaki pa


text: Diamars anochi polis di strand a duna un lancer señal pa para riba J.E Irausquin blvd y e chauffeur a mustra cu e no ta para y a cuminsa hisa su velocidad. Na e crusada banda panort di amsterdam manor a blokia e vehiculo. Tres homber den e auto a baha y cuminsa core y lucha cu e oficialnan. Resfuerso policial a keda solicita unda patruyanan a yega basta lihe y a pone e sospechosnan plat y detenenan. Den nan tin un tal Kilate conoci pa polis di Seroe Janchi y a keda deteni hunto cu su dos amigonan.


text:
ORANJESTAD(AAN): Recientemente Anouk Eman, Miss World Aruba 2017 a informa su proyecto di genera fondo, cu e mester organisa en conexion cu su participacion na Miss World Aruba 2017.
Anouk tin un afeccion pa muchanan cu Autismo y tambe a studia den e area aki y tin un Master’s Degree den ‘Early Intervention in Autism’; cual ta ensera cu e por detecta e muchanan cu Autismo den e añanan mas crucial (for di edadnan jong); pa e motibonan aki el a scoge pa yuda e Fundacion AutismoAruba (FAA) pa genera fondo pa e Fundacion y asina yuda nan pa logra nan metanan.
Autismo poco poco a wordo acepta y reconoce como un ‘disorder’ y e no ta un berguensa mas cu un mucha tin Autismo manera antes. FAA ta hasiendo tremendo trabou concientisando mayornan y educadornan con pa atende cu mucha nan cu ta cai den e spectrum.
Tambe tin un Centro di Autismo priva ‘Brighter Future’ cu un terapista, cu ta yuda e muchanan cu Autismo pa nan por ta independiente.
Pa e proyecto ‘Beauty with a Purpose’, Anouk ta organisa un “Zumba With a Purpose’.
Esaki lo tuma lugar: diadomingo 27 di Augustus, den e parking lot di Alhambra Mall.
E evento lo tuma lugar di 7’or di mainta pa 9’or di mainta.
E programa lo consisti di un Opening show cu ta un warm up pa e Zumbathon.
Despues di esaki, e Zumba lo start unda cu e tres instructor; Niurca De Cuba, Andrea Alfonzo y Rachel Eman lo tin e Zumbathon na nan encargo.
Ademas e artista Randall Luidens, mihor conoci como Zyon, tambe a duna su aporte y lo bin deleita nos cu un di su canticanan y lo bin canta ‘live’ pa tur participantenan.
Alavez lo tin facepaint pa e mucha nan y miembronan di Fundacion Autismo Aruba tambe lo tey presente pa duna informacion y lo tin algun material di e Fundacion na benta.
Participacion ta costa 25 florin pa adulto y 10 florin pa mucha te cu 12 aña.
Lo tin fruta, awa y Gatorade pa tur participante.
Ademas lo tin varios premio atractivo:
- E prome premio lo ta 1 weekend stay di Divi & Tamarijn Aruba All Inclusive
- Ademas lo tin 2 dinner for 4 na un di e restaurantnan di Divi Resorts
- un Tablet di Sam’s Electronics
- un Gift certificate di Sport Caribe
- un Gift certificate di BrasilSul y
- un makeup basket di Romar Trading
Mester registra na comienso di e evento pa asina por participa na e Zumbathon y tambe pa por gana un premio.E mesun mainta despues di e evento, lo saca e premionan y e personanan mester ta presente pa por reclama nan premio.
Anouk ta pidi tur participante pa bini bisti na blauw, ya cu esey ta e color di Autismo.
Miss World Aruba 2017 a gradici Sr. Alex Nieuwmeyer, cu mesora tabata dispuesto pa patrocina cu Divi Resorts y Fusion Restaurant Wine & Dine; Marinus Wegereef y Monique Janssen di Sport Caribe, cual Adidas a sponsor su outfit pa e ‘Zumba with a Purpose’ y durante su preparation pa Miss World. E instructornan tambe lo luci espectacular den nan outfit di Adidas.
Anouk ta yama danki tambe na e instructornan di Zumba, Niurca de Cuba, Andrea Alfonzo y Rachel Eman; e cantante Zyon pa nan aporte na e ‘Zumba With a Purpose’.Tambe Anouk kier a gradici Elite Production cu a facilite cu tur e ekiponan incluso e stage y zonido.Interprint cu a sponsor e ticketnan y tambe na Divi Resorts, Sport Caribe, Sams Electronics, Brasilsul y Romar Trading pa e tremendo premionan!
E ticketnan ta obtenibel for di diaranson, 16 di augustus na Peanuts Restaurant, cerca e instructornan di Zumba, Sport Caribe, Adidas store, Emco y for di diabuebs entre 9or di mainta pa 12or di merdia y 2or pa 4or di atardi na oficina di Fundacion di Autismo/Brighter Future, dilanti di Sivi Divi Restaurant den de La Salle straat. Tambe bo por bestel bo ticket via facebookpage zumbawap y e ticketnan lo wordo entrega den 24 ora.
Aruba poco poco a bira mas consciente di nos salud y hopi hende ta practica un deporte pa mantene e curpa den un bon condicion. Pa medio di esaki, Anouk Eman, Miss World Aruba 2017 ta invita tur persona, cu ta practica cualkier deporte, personanan cu ta practica Zumba y pueblo en general pa bin participa na e ‘Zumba With a Purpose’ y asina sostene cu e ‘Beauty with a Purpose Program’ den su participacion na Miss World 2017.


text:
Abogado ta haya cu no tin ningun prueba drechi
ORANJESTAD (AAN): E homber M. di Republica Dominicana biba na Aruba, despues di practicamente 1 aña a wordo deteni como sospechoso di viola un dama Colombiana. Abogado mr. de Hoogd a cuestiona e hecho cu Fiscal tin su cliente deteni siendo cu no tin ningun prueba drechi. El a pidi Hues pa laga M. liber pendiente di e investigacionnan cu Fiscal kier haci.
Hues, aunke e ta duna abogado mr. de Hoogd razon, toch e ta haya cu tin motibo di peso y ta rechaza e peticion pa laga M. liber. Hues a instrui Fiscal pa percura pa abogado haya tur loke el a pidi Fiscal y te ainda no a haya.
VIOLA DAMA
E acusacion cu Fiscal a presenta den Corte contra M. ta cu 1 Januari 2017, el a viola un dama. Fiscal a bisa cu M. a viola e dama R. y a laga pasa cu e ta un agente di Recherche. E caso a bin dilanti pro forma. Fiscal a splica Hues cu NFI Instituto Forense na Hulanda ta investiga DNA y cu na Juni 2018 esaki lo por keda cla.
Tambe e procesverbaal no ta cla. E dama victima ta un Colombiano y ta na Colombia. El a pidi asistencia di autoridad Colombiano pa e victima reconoce potretnan. Fiscal a propone pa e tratamento di e caso sosode dia 24 Augustus 2018.
NO TIN PRUEBA DRECHI:
Abogado mr. de Hoogd a bisa Hues cu R. lo tabata na aeropuerto y un homber delega a identifica su mes y a bis’e pa subi. E homber a hib’e na un lugar y abusa di dje. Mr. de Hoogd a bisa Hues cu e no por compronde cu e dama a mira e homber identifica su mes pero no ta corda su nomber.
El a bisa cu e violador lo a bisa cu e tin famia na Colombia. Na opinion di mr. de Hoogd, e sospechoso M. no tin famia na Colombia. E victima lo a bisa un number di auto y asina a bay detene M. E abogado a reclama Hues cu Fiscal ta bisa cu tin imagennan di video pero cada biaha cu a pidi te ainda no a haya esakinan. E abogado ta haya cu e imagennan lo por trece claridad y laga e sospechoso M. liber. E ta haya straño cu for di comienso 2017 Polis tabatin tur informacion pero no a detene e sospechoso.
Desde 8 Februari 2018, M. ta deteni como sospechoso solamente a base di number di auto. No a haci mas investigacion. E abogado a reclama cu despues di 1 aña awor numa a detene. No tin fingerprint. El a pidi Hues pa suspende detencion di M. pa e por warda riba e caso.
FISCAL TA GAÑA:
Fiscal a bisa cu tin imagen di video di un supermercado caminda por mira number di e auto. Fiscal a duna Hues y abogado un relato riba esaki. Door di esaki a detene M. Na aeropuerto a mira tambe e auto. Esaki segun Fiscal, ta cuadra cu loke e victima a bisa cu el a pidi e homber bah’e bek na aeropuerto.
Fiscal a bisa cu el a pidi Polis pa imagennan di number pero Polis lo a perde e stick cu numbernan di e supermercado.
Fiscal a bisa cu e victima ta traumatiza y no kier bin Aruba. Fiscal ta haya cu M. no por splica pakico su auto tabata riba imagen di video riba 1 Januari 2017. E ta haya cu ainda tin motibo di peso y a pidi Hues pa rechaza peticion di abogado.
Mr. de Hoogd a reacciona cu pa lunas largo Fiscal ta bin cu un storia pa hustifica detencion di su cliente. E no por mira nada di number di auto di e sospechoso. Fiscal ta bisa cu a mira number di auto na aeropuerto pero ora Hues a puntra mas detayes ta resulta cu lo a reconoce e auto pero no number. Abogado a remarca cu ta asina hopi auto ta pasa na aeropuerto. El a bisa cu e no ta kere e storia cu lo tabatin hopi circumstancia cu a pone cu a tarda. Abogado mr. de Hoogd a bisa Hues cu el a keda asombra cu Fiscal ta gaña y awor ta Sali na cla cu a perde imagennan di video. El a insisti cu mester laga su cliente liber.
DECISION HUES:
Hues a bisa cu e ta pospone e caso pa dia 24 Augustus 2018. El a ordena Fiscal pa facilita abogado mr. de Hoogd cu tur loke a pidi. Hues ta haya cu abogado tin razon cu no a traha eficiente pero tin declaracion di Polis cu a mira number.
Pesey tin peso den caso y ta rechaza e peticion pa laga M. liber. M. ta keda encarcela te dia di e caso.


text:
Barranquilla2018News
Nicole Hoevertsz a bishita e weganan di Barranquilla
Nicole a participa na diferente reunion nan importante
Nicole Hoevertsz ta di bishita na e Weganan Centroamericano y Del Caribe y asina ta haya oportunidad pa sigi algun reunion importante. Ayera Nicole a reuni cu e Comision Muher y Deporte di PanAm Sports. Diferente delegadonan tanto femenino como masculino di varios delegacion tawata presente na e reunion aki.
A comparti proyectonan cu cada CON a desaroya, y a motiva tur pa organisa por lo menos algun proyecto pa asina stimula mas hende muher pa bira activo den deporte,.
Tambe a comparti informacion tocante un conferencia cu e Comision Muher y Deporte di Pan Am Sports kier organisa pa fin di aña.


text:
Dr. Rose Mary Allen den Seri Sombra di Koló
Lekturanan
Rasa i Etnisidat den Polítika di migrashon na Kòrsou
Kòrsou, un paraiso multirasial i multietniko, habri pa tur ku bin biba aki? Esaki ta un manera ku sa presentá Kòrsou den eksterior. Komo un isla kaminda tur hende por bin biba i bira Yu di Kòrsou. Pero kon habri nos ta en realidat? Rasa i kolo ta hunga un papel den esaki tambe?
Antropólogo Rose Mary Allen lo para ketu na e desaroyo aki, poniendo e den un konteksto históriko. For di despues ku Shell a establesé su mes na Kòrsou, nos pais a hiba un polítika di migrashon, ken si i ken no tabata bonbiní. I ora nan ta akinan, pa ken tabata mas fásil i pa ken mas difísil keda konsiderá ‘Yu di Kòrsou?
Durante e charla di eksperto legal Louise de Bode –Olten siman pasá na NAAM, por sierto dilanti un sala yen, e konsepto di “Ken ta Yu di Kòrsou” a bini dilanti. De Bode –Olten ku a papia tokante garantianan legal ku nos pueblo tin pa protekshon kontra rasismo i diskriminashon a splika kon diferente tratado internashonal por protehá bo komo siudadano kontra maneho i aktuashon di gobièrnu den bo pais. Ki ta e faktornan ku den bida diario ta determiná ku sea ta inkluí òf ekskluí migrantenan den nos forma di konvivi ku otro na Kòrsou?
Djasabra awor dia 24 di yanüari, Rose Mary Allen lo elaborá riba kon nos manera di dil ku migrante ta basá riba e manera kon nos a siña kategorisá i balorá hende segun rasa den nos sosiedat.
Tambe señora Allen lo elaborá kon e polítika di migrashon a keda influenshá òf a influenshá nos manera di dil ku migrante den prosesonan di migrashon i remigrashon, manera a sosodé na Kòrsou den transkurso di tempu?.
Rose Mary Allen ta dosente di bishita universitario (gastdocent) na University of Curaçao kaminda e ta duna Caribbean Studies. E tabata dosente di bishita na entre otro University of the West Indies, University of Puerto Rico i Universidade Federal de Goiás na Brazil. Den su publikashon Di ki manera, A social history of Afro-Curacaons, 1863- 1917, el a dokumentá bida popular di yunan di Kòrsou di desendensia Afrikano entre abolishon di sklabitut i establesimentu di refineria Shell na nos isla. Allen a publiká diferente artíkulo tokante historia i polítika di migrashon na Kòrsou. Na aña 2011 el a risibí premio bienal Boeli van Leeuwen di Gobièrnu di Kòrsou pa su trabou akadémiko.
Dia: djasabra 24 di yanüari 2015
Ora 7.00- 9.00 P.M.
Porta ta habri 18.00 pa tur hende por disfrutá di Eksposishon Sombra di Koló, kaminda diferente artista plástiko yu’i Kòrsou ta duna nan vishon riba rasa i rasismo.
Sitio NAAM, Johan van Walbeeckplein 13
Entrada: naf 5,-
dia 31 di yanüari Jeanne Henriquez lo klousura ku su charla tokante Nashon i Identidat .
Pa mas Informashon: www.warwaru.com i www.naam.cw , info@naam.cw tel: 4621933 / 462193